**РЕПУБЛИКА СРБИЈА**

**НАРОДНА СКУПШТИНА**

**- IX САЗИВ -**

**И З В Е Ш Т А Ј**

**О РАДУ ОДБОРА НАРОДНЕ СКУПШТИНЕ И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

- фебруар 2014. године -

**И З В Е Ш Т А Ј**

**О РАДУ ОДБОРА НАРОДНЕ СКУПШТИНЕ И ЗАПОСЛЕНИХ**

**У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**I**

**1.1.** Пословником Народне скупштине Републике Србије (''Службени гласник РС'', број: 20/12 – пречишћени текст) предвиђено је 19 сталних радних тела (одбора) и Одбор за права детета у Народној скупштини, као посебно стално радно тело. Основна надлежност одбора утврђена је Пословником Народне скупштине, док за поједине одборе надлежност произлази непосредно из Устава Републике Србије и закона.

Ступањем на снагу Споразума о стабилизацији и придруживању између Европских заједница и њихових држава чланица, са једне стране, и Републике Србије, са друге стране ("Службени гласник РС", број 83/08), Србија је 1. септембра 2013. године добила статус придружене државе Европској унији. На основу члана 125. Споразума образован је Парламентарни одбор за стабилизацију и придруживање од 30 чланова (15 из реда народних посланика у Народној скупштини и 15 из реда посланика Европског парламента).

Народна скупштина је на основу члана 278. ст. 1. и 2. Закона о извршењу кривичних санкција („Службени гласник РС“, бр. 85/05, 72/09 и 31/11) и тачке 2. Одлуке о образовању Комисије за контролу извршења кривичних санкција (“Службени гласник РС“, број 49/11) образовала петочлану Комисију за контролу извршења кривичних санкција, из реда народних посланика.

Народна скупштина је на основу члана 8. Закона о Народној скупштини („Службени гласник РС“, брoj 9/10), члана 68. Пословника Народне скупштине („Службени гласник РС“, брoj 20/12 – Пречишћен текст) и тачке 3. Одлуке о образовању Комисије за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015) („Службени гласник РС“, брoj 101/11), образовала шесточлану Комисију за праћење спровођења Националног акционог плана за примену Резолуције 1325 Савета безбедности Уједињених нација – Жене, мир и безбедност у Републици Србији (2010-2015) - пет чланова из реда народних посланика, а шести члан је представник Повереника за заштиту равноправности.

На основу члана 8. став 1. Закона о Народној скупштини и члана 68. Пословника Народне скупштине, Народна скупштина је 8. априла 2013. године донела Одлуку о образовању Анкетног одбора ради утврђивања чињеница о начину трошења средстава буџета Републике Србије на територији Аутономне покрајине Косово и Метохија у периоду од 2000. до 2012. године. Анкетни одбор, који је бројао 14 чланова, образован је као привремено радно тело од представника свих посланичких група у Народној скупштини.

**1.2.** Народна скупштина актуелног IX Сазива конституисана је 31. маја 2012. године. Одбори Народне скупштине конституисани су Одлуком Народне скупштине 23. јула 2012. године, на предлог председника посланичких група, и то сразмерно броју народних посланика које посланичке групе имају у Народној скупштини. Одбори углавном имају по 17 чланова, осим Одбора за контролу служби безбедности који има девет чланова и Одбора за права детета, чији је састав утврђен чланом 47. Пословника Народне скупштине. Чланови одбора имају заменике сагласно члану 28. Закона о Народној скупштини и члану 24. Пословника Народне скупштине.

На основу члана 109. ст. 1, 5. и 6. Устава Републике Србије, председник Републике је донео 29. јануара 2014. године Указ о распуштању Народне скупштине Републике Србије и Одлуку о расписивању избора за народне посланике за 16. март 2014. године. Од 29. јануара 2014. године Народна скупштина врши само текуће или неодложне послове, у складу са чланом 109. став 7. Устава Републике Србије и чланом 52. Закона о Народној скупштини.

**1.3.** Одлуком о организацији и раду Службе Народне скупштине (''''Службени гласник РС'', број: 49/11) предвиђено је шест унутрашњих организационих јединица, и то: Кабинет председника Народне скупштине, Генерални секретаријат Народне скупштине; Сектор за законодавство; Сектор за међународне односе; Сектор за опште послове и Сектор за одржавање објеката Народне скупштине.

У Сектору за законодавство обављају се најсложенији послови којима се пружа стручна подршка народним посланицима у вршењу функција Народне скупштине (законодавне, контролне, представничке и изборне). Сектор обавља послове који се односе на: припрему и обраду аката од значаја за рад радних тела Народне скупштине; анализу закона, предлога закона и других општих аката; анализу усклађености прописа са прописима Европске уније (ЕУ); припрему и обраду материјала за потребе посланичких група; сарадњу са институцијама ЕУ и државама чланицама ЕУ, као и радним телима парламената других држава; израду информативних и аналитичких истраживања; библиотечке послове и др.

Сектор за законодавство се састоји од седам одељења: Одељење за уставно-правни систем и организацију власти; Одељење за економско-финансијска питања; Одељење за одбрану и национална питања; Одељење за општа друштвена питања; Одељење за европске интеграције; Одељење за послове посланичких група и Библиотека Народне скупштине.

**II**

**2.1.** У периоду IX Сазива Народне скупштине одржано је укупно **679 седница сталних радних тела (одбора) и привремених радних тела (анкетног одбора и комисија)**, и то:

1. Одбор за уставна питања и законодавство 96

2. Одбор за административно-буџетска и

 мандатно-имунитетска питања 74

3. Одбор за финансије, републички буџет и контролу

 трошења јавних средстава 63

4. Одбор за правосуђе, државну управу и локалну самоуправу 41

5. Одбор за заштиту животне средине 37

6. Одбор за привреду, регионални развој, трговину,

 туризам и енергетику 32

7. Одбор за рад, социјална питања, друштвену укљученост

 и смањење сиромаштва 33

8. Одбор за европске интеграције 29
9. Одбор за спољне послове 32

10. Одбор за здравље и породицу 21

11. Одбор за образовање, науку, технолошки развој

 и информатичко друштво 31

12. Одбор за контролу служби безбедности 20

13. Одбор за дијаспору и Србе у региону 17
14. Одбор за људска и мањинска права и равноправност полова 21

15. Одбор за одбрану и унутрашње послове 16

16. Одбор за културу и информисање 21
17. Одбор за пољопривреду, шумарство и водопривреду 25

18. Одбор за права детета 12
19. Одбор за просторно планирање, саобраћај,

инфраструктуру и телекомуникације 30
20. Одбор за Косово и Метохију 10

21. Парламентарни одбор за стабилизацију и придруживање 1

22. Комисија за контролу извршења кривичних санкција 4

23. Комисија за праћење спровођења Националног акционог плана

за примену Резолуције 1325 Савета безбедности Уједињених нација

– Жене, мир и безбедност у Републици Србији (2010-2015) 4

24. Анкетни одбор ради утврђивања чињеница о начину трошења

средстава буџета Републике Србије на територији

Аутономне покрајине Косово и Метохија

у периоду од 2000. до 2012. године 9

**2.2.** Седнице одбора су углавном одржаване у Београду, у просторијама Народне скупштине (Трг Николе Пашића 13 и Краља Милана 14), док је **девет седница одбора одржано ван седишта Народне скупштине**:

**Одбор за права детета** је одржао две седнице ван седишта и то:

- 4. седницу Одбора, 20. новембра 2012. године, у Новом Саду, и

- 12. седницу Одбора, 5. децебра 2013. године, у Панчеву.

**Одбор за пољопривреду, шумарство и водопривреду** је одржао три седнице ван седишта и то :

 **-** 14. седницу Одбора, 6-7. септембра 2013. године, на Златибору,

 **-** 19. седницу Одбора, 18-19. октобра 2013.године у Сврљигу, и

 **-** 24. седницу Одбора, 29-30. новембра 2013. године, у Чачку.

**Одбор за просторно планирање, саобраћај, инфраструктуру и телекомуникације** је одржао једну седницу ван седишта и то 21. седницу 27. јула 2013. године у Аранђеловацу.

**Одбор за културу и информисање** је одржао једну седницу ван седишта и то 21. седницу 9. децембра 2013. године у Новом Саду.

**Одбор за пољопривреду, шумарство и водопривреду** и **Одбор за заштиту животне средине** су одржали седницу заједно ван седишта 24-25. септембра 2013. године на Палићу.

**2.3.** На основу члана 44. став 4. Пословника Народне скупштине, одбори су о питањима која су од заједничког интереса, одржавали **седнице заједно (заједничке седнице)**, и то:

 - **Одбор за контролу служби безбедности и Одбор за одбрану и унутрашње послове**, одржали су заједничку седницу 13. новембра 2013. године на теме: Информисање чланова одбора о деловању екстремних навијачких група у Републици Србији и Информисање чланова Одбора о деловању екстремистичких група у Републици Србији, која је на предлог седам чланова Одбора била затворена за јавност.

 - **Одбор за људска и мањинска права и равноправност полова, Одбор за Косово и Метохију и Одбор за дијаспору и Србе у региону** одржали су заједничку седницу 6. марта 2013. године на тему: Разматрање Извештаја о раду Комисије за нестала лица за период од 1. јануара до 31. децембра 2012. године, са Планом рада за 2013. годину, који је донела Влада.

 - **Одбор за привреду, регионални развој, трговину, туризам и енергетику и Одбор за финансије, републички буџет и контролу трошења јавних средстава**, одржали су заједничку седницу 29. маја 2013. године на тему: Стање у привреди Србије у сектору малих и средњих предузећа.

 - **Одбор за заштиту животне средине и Одбор за пољопривреду, шумарство и водопривреду** одржали су заједничку седницу 24. септембра 2013. године, на Палићу, на теме: Загађење пољопривредног земљишта у Републици Србији и Загађење водених токова у Републици Србији, уз подршку Програма Уједињених нација за развој (УНДП) и Швајцарске агенције за развој и сарадњу (СДЦ).

 - **Одбор за просторно планирање, саобраћај, инфраструктуру и телекомуникације и Одбор за рад, социјална питања, друштвену укљученост и смањење сиромаштва** одржали су заједничку седницу 3. децембра 2013. године, на тему: Уклонимо препреке, отворимо врата – укљученост за све, обележавање 3. децембра, Светског дана за права особа са инвалидитетом.

 - **Одбор за права детета и Одбор за рад, социјална питања, друштвену укљученост и смањење сиромаштва** одржали су заједничку седницу 17. октобра 2013. године на тему: Обележавање Светског дана борбе против сиромаштва, с посебним освртом на положај деце и самохраних родитеља, уз подршку Програма УН за развој (УНДП), Швајцарске агенције за развој и сарадњу (СДЦ) и УНИЦЕФ-а.

 - **Одбор за административно-буџетска и мандатно-имунитетска питања и Одбор за финансије, републички буџет и контролу трошења јавних средстава** одржали су заједничку седницу 7. октобра 2013. године на тему: Информација о изради портала за праћење и надзор над трошењем средстава буџета Републике Србије, који ће повезивати Народну скупштину и Управу за трезор и о обуци народних посланика за коришћење портала (Пројекат УНДП-a).

**2.4.** Одбори су, у оквиру основне надлежности утврђене Пословником Народне скупштине, разматрали **предлоге закона** у начелу и у појединостима, након чега су подносили извештаје Народној скупштини са предлозима да Народна скупштина прихвати одређене предлоге закона и поједине амандмане, који су на исти поднети, или да их одбије.

Народна скупштина је у овом периоду донела укупно **251 закон, од чега 129 по хитном поступку**. Највећи број усвојених закона предложила је Влада. На предлог народних посланика донето је **девет** закона: Закон о допунама Закона о Влади, Закон о министарствима, Закон о измени Закона о јавном бележништву, који је поднела група од 61 народног посланика, Закон о допунама Закона о ванпарничном поступку, који је поднела група од 61 народног посланика, Закон о измени и допуни Законика о кривичном поступку, који су поднела група народних посланика, Закон о изменама и допунама Кривичног законика, који је поднела група од 65 народних посланика, Закон о јавним набавкама, који је поднела група од 138 народних посланика, Закон о остваривању права на здравствену заштиту деце, трудница и породиља, који је поднео народни посланик др Небојша Стефановић, и Закон о изменама и допунама Закона о раду, који је поднео народни посланик др Небојша Стефановић. На предлоге закона поднето је укупно **3463 амандмана**.

На седницама одбора **размотрен је укупно 251 предлог закона** (исти предлог закона разматрала су најмање два одбора – Одбор за уставна питања и законодавство и надлежни одбор). **Одбори су размотрили укупно 3463 амандмана** који су поднети на предлоге закона.

Неке од планираних седница одбора због недостатка кворума за одлучивање нису одржане и поједини предлози закона и амандмани поднети на те предлоге закона разматрани су на седници Народне скупштине без извештаја надлежних одбора, у складу са чланом 155. став 5. Пословника Народне скупштине.

**2.5.** На основу чл. 155. став 3, 157. став 6. и 165. Пословника Народне скупштине, **одбори могу да подносе амандмане**. У периоду између завршеног начелног претреса предлога закона и отварања претреса у појединостима о том предлогу закона (период од најмање 24 часа), надлежни одбор може да поднесе амандмане док је за све друге овлашћене предлагаче закона истекао рок за подношење амандмана. У складу са наведеним одредбама Пословника, надлежни **одбори су поднели укупно 186 амандмана на предлоге закона**, које је представник предлагача прихватио, и то:

* Одбор за финансије, републички буџет и

 контролу трошења јавних средстава **62**

* Одбор за правосуђе, државну управу и локалну самоуправу **31**
* Одбор за заштиту животне средине **20**
* Одбор за одбрану и унутрашње послове **19**
* Одбор за привреду, регионални развој, трговину,

 туризам и енергетику **16**

* Одбор за образовање, науку, технолошки развој и

 информатичко друштво **9**

* Одбор за просторно планирање, саобраћај, инфраструктуру и

 телекомуникације **8**

* Одбор за здравље и породицу **7**
* Одбор за пољопривреду, шумарство и водопривреду **6**
* Одбор за контролу служби безбедности **4**
* Одбор за Косово и Метохију **3**
* Одбор за спољне послове **1**

**III**

Одбори су надлежност остваривали и **одржавањем седница пододбора и радних група**, и то:

- **Одбор за правосуђе државну управу и локалну самоуправу** образовао је Радну групу за разматрање представки, која је одржала једну седницу;

- **Одбор за људска и мањинска права и равноправност полова** образовао је 5 радних група: Радну групу за људска и мањинска права и слободе и права детета, Радну групу за права националних мањина, Радну групу за заштиту слободе вероисповести и положаја цркава и верских заједница, Радну групу за равноправност (родну једнакост) полова и Радну групу за иницијативе, петиције, представке и предлоге;

- **Одбор за привреду, регионални развој, трговину и енергетику** је образовао Радну групуза праћење и унапређење енергетске ефикасности, која је одржала једну седницу;

- **Одбор за финансије, републички буџет и контролу трошења јавних средстава** је образовао две радне групе: Радну групу за утврђивање теста за проверу стручне оспособљености из области јавних набавки и преглед пријава на јавни конкурс и пратеће документације и испуњење услова кандидата за председника и чланове Републичке комисије за заштиту права у поступцима јавних набавки која је одржала шест седница и Радну групу за формирање теста, спровођење тестирања, преглед тестова, бодовање и утврђивање резултата тестирања кандидата за избор председника и чланова Републичке комисије за заштиту права у поступцима јавних набавки која је одржала три седнице;

- **Одбор за пољопривреду, шумарство и водопривреду** је образовао Радну групу за разматрање представки, која је одржала четири седнице;

- **Одбор за просторно планирање, саобраћај, инфраструктуру и телекомуникације** је образовао Радну групу за разматрање представки, која је одржала седам седница;

- **Одбор за рад, социјална питања, друштену укљученост и смањење сиромаштва** образовао је Радну групу за разматрање представки, која је одржала осам седница. Одбор је такође образовао Пододбор за питања ратних ветерана и жртава ратова од 1991-1999. године. Пододбор је одржао две седнице и обавио разговор са државним секретаром и помоћником министра у Министарству рада, запошљавања и социјалне политике, а по овлашћењу министра, на тему доношења Закона о борачко-инвалидској заштити;

- **Одбор за европске интеграције** је образовао Радну групу за припрему Предлога резолуције о улози Народне скупштине и начелима у преговорима о приступању Републике Србије Европској унији, која је одржала шест седница;

- **Одбор за заштиту животне средине** образовао је Радну групу за разматрање представки, која је одржала једну седницу;

- **Одбор за административно-буџетска и мандатско-имунитетска питања** образовао је Радну групу за израду Кодекса понашања народних посланика, која је одржала две седнице и једну радионицу;

- **Одбор за здравље и породицу** образовао је Радну групу за разматрање представки, предлога и иницијатива грађана и организација, која је одржала шест седница;

- **Одбор за контролу служби безбедности** образовао је Радну групу за израду предлога акта којим се уређује начин на који Одбор врши непосредни надзор над радом служби безбедности. Радна група је одржала једну седницу;

- **Одбор за права детета** је образовао шест радних група: Радну групу за праћење примене Закона о основама система образовања и васпитања, која је одржала једну седницу; Радну групу за праћење примене Закона о социјалној заштити; Радну групу за праћење Породичног закона, која је одржала једну седницу; Радну групу за праћење Закона о малолетним учиниоцима кривичних дела и кривичноправној заштити малолетника, која је одржала једну седницу; Радну групу за праћење примене Закона о финансијској подршци породици са децом, која је одржала једну седницу и Радну групу за разматрање представки.

**IV**

**4.1.** Одбори су у оквиру свог делокруга, донели **укупно 279 аката и предлога аката**, и то:

- Одбор за административно-буџетска и

 мандатно-имунитетска питања 62

- Одбор за културу и информисање42

- Одбор за финансије, републички буџет и контролу

 трошења јавних средстава 34

- Одбор за људска и мањинска права и равноправност полова 23

- Одбор за спољне послове 22

- Одбор за правосуђе, државну управу и локалну самоуправу 21

- Одбор за права детета 11

- Одбор за европске интеграције 10

- Одбор за заштиту животне средине 8

- Одбор за образовање, науку, технолошки развој и

 информатичко друштво 7

- Одбор за здравље и породицу 7

- Одбор за контролу служби безбедности 7

- Одбор за Косово и Метохију 5

- Одбор за уставна питања и законодавство 4

- Одбор за дијаспору и Србе у региону 4

 - Одбор за просторно планирање, саобраћај, инфраструктуру и

 телекомуникације 4

- Одбор за рад, социјална питања, друштвену укљученост

 и смањење сиромаштва 4

- Одбор за одбрану и унутрашње послове 2

 - Одбор за привреду, регионални развој, трговину,

 туризам и енергетику 2

**4.2.** Одбори су разматрали **извештаје,** односно **информације о раду државних органа, организација и тела,** као и њихове **планове и програме рада,** и то:

 - **Одбор за одбрану и унутрашње послове** размотрио једва извештаја: Извештај о активностима Министарства унутрашњих послова у периоду од априла до јуна 2012. године и Извештај о раду Министарства унутрашњих послова у периоду од јула до септембра 2012. године.

 - **Одбор за правосуђе, државну управу и локалну самоуправу** размотрио је следеће извештаје и информације: Редовни годишњи извештај Заштитника грађана за 2011. годину; Годишњи извештај о раду Агенције за борбу против корупције за 2011. годину; Редовни годишњи извештај Повереника за заштиту равноправности за 2011. годину; Извештај о спровођењу Закона о слободном приступу информацијама од јавног значаја и Закона о заштити података о личности за 2011. годину; Извештај о раду Високог савета судства за 2011. годину; Извештај о раду јавних тужилаштава на сузбијању криминалитета и заштити уставности и законитости у 2011. години. Одбор је о разматрању наведених извештаја поднео Народној скупштини своје извештаје, са предлозима закључака. Разлог за разматрање ових извештаја тек у октобру, односно новембру месецу, иако су поднети још у марту, лежи у околности да је 2012. година била изборна година. Из истог разлога, Народна скупштина, ове извештаје није разматрала. Одбор је, на седницама 29. марта 2013. године и 17. јуна 2013. године, разматрао: Редовни годишњи извештај Заштитника грађана за 2012. годину; Годишњи извештај о раду Агенције за борбу против корупције за 2012. годину; Извештај о спровођењу Закона о слободном приступу информацијама од јавног значаја и Закона о заштити података о личности за 2012. годину. Одбор је о разматрању наведених извештаја поднео Народној скупштини своје извештаје, са предлогом закључака. Народна скупштина је, након што је обавила расправу о извештајима ових независних државих органа, о њима донела закључке 1. јула 2013. године. Одбор је, такође, на седницама 21. марта 2013. године, 29. марта 2013. године и 17. јуна 2013. године, разматрао: Извештај о раду Високог савета судства за 2012. годину; Извештај о раду Државног већа тужилаца за 2012. годину; Извештај о раду јавних тужилаштава на сузбијању криминалитета и заштити уставности и законитости у 2012. години и Извештај о раду Тужилаштва за ратне злочине за 2012. годину; Информацију о раду Министарства правде и државне управе за период јул-септембар и октобар-децембар 2012. године; Информацију о раду Министарства регионалног развоја и локалне самоуправе за период јул-септембар и октобар-децембар 2012. године.

 - **Одбор за спољне послове** размотрио је и усвојио Извештај о раду Министарства спољних послова за период септембар 2012 – октобар 2013. године.

 - **Одбор за привреду, регионални развој, трговину, туризам и енергетику** размотрио је у складу са чланом 229. Пословника Народне скупштине, укупно девет информација о раду министарстава. Одбор је поднео осам извештаја Народној скупштини о разматрању следећих информација: Информације о раду Министарства регионалног развоја и локалне самоуправе за период октобар - децембар 2012. године; Извештаја о раду Министарства природних ресурса, рударства и просторног планирања за период новембар – децембар 2012. и јануар 2013. године; Извештаја о раду Министарства спољне и унутрашње трговине и телекомуникација за период новембар – децембар 2012. и јануар 2013. године; Извештаја о раду Министарства финансија и привреде за период 1. јануар - 31. март 2013. године; Информације о раду Министарства енергетике, развоја и заштите животне средине за период од октобра 2012. године до марта 2013. године; Информације о раду Министарства природних ресурса, рударства и просторног планирања за период фебруар - април 2013. године; Информације о раду Министарства регионалног развоја и локалне самоуправе за период јануар-март 2013. године; Информације о раду Министарства регионалног развоја и локалне самоуправе за период април-јун 2013. године. Одбор је размотрио и Информацију о раду Министарства регионалног развоја и локалне самоуправе за период јул-септембар 2012. године, након чега није поднет извештај Народној скупштини. Одбору су достављене и следеће информације, које Одбор није размотрио: Извештај о раду Министарства природних ресурса, рударства и просторног планирања за период август-октобар 2012. године, Извештај о раду Министарства енергетике, развоја и заштите животне средине у првих 100 дана, Информација о раду Министарства регионалног развоја и локалне самоуправе за период јул - септембар 2013.године и Информација о раду Министарства природних ресурса, рударства и просторног планирања за период август – октобар 2013. године. Одбор је, у складу са чланом 62. Закона о приватизацији и чланом 54. Пословника Народне скупштине, размотрио и усвојио извештаје Министарства финансија и привреде о раду Агенције за приватизацију за јул, август, септембар, октобар, новембар и децембар 2012. године и јануар, фебруар, март, април, мај и јун 2013. године. Одбор је достављен и извештај Министарства привреде о раду Агенције за приватизацију за јули и септембар 2013. године, који Одбор није размотрио.

 - **Одбор за дијаспору и Србе у региону** је у току извештајног периода разматрао следеће информације: Инфомацију о службеном путу директорке Канцеларије у Хрватску; Информацију о одржаној седници новог сазива Савета за Србе у региону од 28. марта 2013. године; Информацију о одржавању Скупштине дијаспоре и Срба у региону од 05. и 06. јула 2013. године; Годишњи извештај о раду Канцеларије за сарадњу са дијаспором и Србима у региону Владе Републике Србије.

 - **Одбор за људска и мањинска права и равноправност полова** је размотрио **четири** извештаја. На заједничкој седници са Одбором за Косово и Метохију и Одбором за дијаспору и Србе у региону разматран је Извештај о раду Комисије за нестала лица за период од 1. јануара до 31. децембра 2012. године, са Планом рада за 2013. годину, који је донела Влада. Поред тога, Одбор је размотрио: Извештај о раду Управе за родну равноправност за период јануар-децембар 2012.године, Редован годишњи извештај Повереника за заштиту равноправности за 2012. годину и Редован годишњи извештај Заштитника грађана за 2012. годину.

 - **Одбор за финансије, републички буџет и контролу трошења јавних средстава** размотрио је 16 извештаја,и то: Извештај о раду Државне ревизорске институције за 2011. годину, на основу члана 43. став 1. тачка 1. и члана 45. Закона о Државној ревизорској институцији; Извештај о раду Фискалног савета за 2011. годину, на основу члана 92а Закона о буџетском систему; Финансијски извештај о пословању Комисије за хартије од вредности за 2011. годину, са Извештајем независног ревизора "IEF" д.о.о. Београд, на основу члана 260. Закона о тржишту капитала; Извештај о пословању Централног регистра, депоа и клиринга хартије од вредности и Финансијски извештај за 2011. годину, са Извештајем независног ревизора, на основу члана 235. Закона о тржишту капитала; Извештај о пословању Националне корпорације за осигурање стамбених кредита за период од 1. јануара до 31. децембра 2011. године, на основу члана 19. став 2. Закона о Националној корпорацији за осигурање стамбених кредита; Извештај о раду Агенције за осигурање депозита за 2011. годину, на основу члана 24. Закона о Агенцији за осигурање депозита; Извештај о монетарној политици у 2011. години, који је поднела Народна банка Србије, на основу члана 71. ст. 2. и 4. Закона о Народној банци Србије; Извештај о пословању и резултатима рада Народне банке Србије у 2011. години, на основу члана 71. ст. 2. и 4. Закона о Народној банци Србије; Извештаj о стабилности финансијског система за 2011. годину, који је поднела Народна банка Србије, на основу члана 71. ст. 2. и 4. Закона о Народној банци Србије; Полугодишњи извештај Народнe банке Србије о монетарној политици за период јануар - јун 2012. године, на основу члана 71. став 3. Закона о Народној банци Србије; Извештај Савета гувернера Народне банке Србије о раду за 2012. годину, на основу члана 23. став 2. Закона о Народној банци Србије; Извештај о раду Државне ревизорске институције за 2012. годину, на основу члана 43. став 1. тачка 1. и члана 45. Закона о Државној ревизорској институцији о чему је Одбор поднео Народној скупштини свој са предлогом закључка; Извештај о раду Министарства финансија и привреде за период 1. јануар - 31. март 2013. године; Допуњени Финансијски извештај и Извештај о пословању Комисије за хартије од вредности за 2011. годину са Извештајем независног ревизора „IEF“ д.o.o. Београд, на основу члана 260. Закона о тржишту капитала; Извештај о пословању Комисије за хартије од вредности за 2012. годину и Финансијски извештај Комисије за 2012. годину, са Извештајем независног ревизора „Euroaudit„д.о.о. Београд, на основу члана 260. Закона о тржишту капитала; Извештај о раду Фискалног савета за 2012. годину, на основу члана 92а Закона о буџетском систему. Одбор је размотрио и две информације: Информацију Државне ревизорске институције о извештајима државне ревизије за 2011. годину и Информацију Државне ревизорске институције о извршеном Програму ревизије у 2013. години. Такође, током извештајног периода одбор је размотрио и: Финансијски план Народне банке Србије за 2013. годину; Фискалну стратегију за 2013. годину, са пројекцијама за 2014. и 2015. годину, коју је доставила Влада; Програм монетарне политике Народне банке Србије за 2013. годину; Оцену Ребаланса буџета за 2012. годину и предлога закона са фискалним утицајима, коју је дао Фискални савет и Оцену Предлога закона о буџету Републике Србије за 2013. годину, коју је дао Фискални савет.

 - **Одбор за пољопривреду, шумарство и водопривреду** је, сагласно члану 74. став 6. и 229. Пословника Народне скупштине, размотрио 15 извештаја и информација, и то:Информацију Министарства пољопривреде, шумарства и водопривреде о предузимању мера за одбрану од поплава; Информацију Министарства пољопривреде, шумарства и водопривреде о примени прописа и исплатама субвенција, премија и кредита са субвенционисаним каматама пољопривредним произвођачима; Информацију Министарства пољопривреде, шумарства и водопривреде о стању усева ратарских култура, поплављеним површинама пољопривредног земљишта и припрема за жетву пшенице и других стрних жита рода 2013. године; Информацију Министарства пољопривреде, шумарства и водопривреде о берби малине рода 2013. године и проблемима у откупу; Информацију Републичке дирекције за робне резерве за откуп и складиштење житарица у јавним складиштима; Извештај Републичке дирекције за робне резерве о откупљеним количинама меркантилне пшенице и о могућностима и спремности за откуп додатне количине меркантилне пшенице и адекватне количине меркантилног кукуруза, са извештајем о откупу; Информацију Министарства пољопривреде, шумарства и водопривреде о суши и предузетим мерама на отклањању штете; Информацију о сарадњи са ИПАРД (предприступни фондови) Министарства пољопривреде, шумарства и водопривреде.; Информацију о успостављању националне референтне лабораторије за контролу безбедности хране; Извештај о мерама укрупњавања пољопривредног земљишта Управе за пољопривредно земљиште; Извештај о раду Управе за пољопривредно земљиште за период 1.1.2012 до 15.8.2013. године; Извештај о раду Управе за шуме за период август 2012 - август 2013. године; Извештај о раду Управе за заштиту биља за период 27.7.2012-29.08.2013. године; Извештај о раду Управе за ветерину за период 1.8.2012-31.7.2013. године и Информацију Министарства пољопривреде, шумарства и водопривреде о аграрној политици у 2013. години.

 - **Одбор за просторно планирање, саобраћај, инфраструктуру и телекомуникације** је на основу члана 229. Пословника Народне скупштине размотрио 13 извештаја и информација, и то:Информацију о раду Министарства саобраћаја, за период од 27. јула до 27. октобра 2012. године; Извештај о раду Министарства природних ресурса, рударства и просторног планирања, за период август-октобар 2012. године; Извештај о раду Министарства грађевинарства и урбанизма, за извештајни период од 27. октобра 2012. до 27. јануара 2013. године; Извештај о раду Министарства природних ресурса, рударства и просторног планирања, за период новембар - децембар 2012. године и јануар 2013. године; Извештај о раду Министарства спољне и унутрашње трговине и телекомуникација за период август-септембар-октобар 2012. године; Извештај о раду Министарства спољне и унутрашње трговине и телекомуникација за период новембар-децембар 2012. године и јануар 2013. године; Информацију о раду Министарства саобраћаја за период 27. октобар 2012. године - 27. јануар 2013. године; Информацију о раду Министарства природних ресурса, рударства и просторног планирања, за период фебруар-април 2013. године; Извештај о раду Министарства грађевинарства и урбанизма, за период март-јун 2013. године; Извештај о раду Министарства саобраћаја за период 27. јануара до 12. јула 2013. године; Извештај о раду Министарства саобраћаја за период 12.jул-27. октобар 2013. године; Извештаја о раду Министарства природних ресурса, рударства и просторног планирања за период мај-јул 2013. године и Информацију о раду Министарства природних ресурса, рударства и просторног планирања за период август - октобар 2013. године.

 - **Одбор за образовање, науку, технолошки развој и информатичко друштво** је на основу члана 229. Пословника Народне скупштине разматрио и усвојио следеће извештаје и информације: Информацију о раду Министарства просвете, науке и технолошког развоја за период јул-септембар 2012. године; Информацију о раду Министарства просвете, науке и технолошког развоја за период јануар-март 2013. године; Информацију о раду Министарства омладине и спорта за период април-јун 2013. године и Извештај о активностима Министарства омладине и спорта (100 дана рада Владе Републике Србије од реконструкције, 2. септембра 2013. године). Одбор је такође размотрио и усвојио следеће извештаје регулаторних тела: Извештај о раду Националног просветног савета за 2011. годину са Планом рада за 2012. годину; Извештај о раду Националног савета за високо образовање за период март 2011 - јул 2012. године и Извештај Националног просветног савета за 2012. годину са предлогом закључка и са Планом рада за 2013. годину. Одбор је размотрио и није усвојио: Извештај јединице за управљање Пројектом „Истраживање и развој у јавном сектору“.

 - **Одбор за Косово и Метохију** је, на основу члана 59. Пословника Народне скупштине а сагласно чл. 228. и 229. Пословника Народне скупштине, размотрио и прихватио пет извештаја, и то: Извештај о раду Канцеларије за Косово и Метохију у првих сто дана рада, који је поднела Канцеларија за Косово и Метохију; Извештај о раду Комисије за нестала лица за период од 1. јануара до 31. децембра 2012. године, са Планом рада за 2013. годину, који је донела Влада; Извештај о раду Канцеларије за Косово и Метохију у 2012. години, који је поднела Канцеларија за Косово и Метохију; Извештај о досадашњем процесу политичког и техничког дијалога са Привременим институцијама самоуправе у Приштини уз посредовање Европске уније, укључујући процес имплементације постигнутих договора, који је поднела Влада и Извештај о раду Канцеларије за Косово и Метохију, за период јануар-јун 2013. године, који је поднела Канцеларија за Косово и Метохију.

**- Одбор за културу и информисање** је размотрио пет информација министарства,и то: Информацију о раду Министарства културе и информисања за период октобар – децембар 2012. године; Информацију о раду Министарства културе и информисања за период јануар – март 2013. године; Информацију о раду Министарства културе и информисања за период април-јун 2013. године; Информацију о раду Министарства културе и информисања за период јули –септембар 2013. године у оквиру представљања Плана и програма активности новоизабраног министра културе и информисања и Информацију Министарства културе и информисања и Министарства финансија и привреде о ефектима примене Закона о изменама и допунама закона о буџетском систему на  финансирање установа културе. Такође, Одбор je размотрио и прихватио следеће извештаје: Извештај о раду Националног савета за културу за период јул 2011 - јул 2012. године и у складу са чланом 237. Пословника утврдио Предлог закључка, који је достављен Народној скупштини на разматрање и одлучивање; Извештај о спровођењу Закона о слободном приступу информацијама од јавног значаја и Закона о заштити података о личности за 2011. годину, који је поднео Повереник за информације од јавног значаја и заштиту података о личности; Извештај о спровођењу Закона о слободном приступу информацијама од јавног значаја и Закона о заштити података о личности за 2012. годину и утврдио Предлог закључка са препорукама који је достављен Народној скупштини на разматрање и усвајање; Извештај о раду Националног савета за културу за период јануар-децембар 2012. године и утврдио Предлог закључка са препорукама који је достављен Народној скупштини на разматрање и усвајање; Извештај о раду РРА за период јануар-децембар 2012. године и утврдио Предлог закључка са препорукама који је достављен Народној скупштини на разматрање и усвајање.

- **Одбор за рад, борачка и социјална питања** је размотрио четири информације о раду Министарства рада, запошљавања и социјалне политике (за периоде: 27. јул – 23. новембар 2012. године, 01. децембар 2012. - 28. фебруар 2013. године, 01. март – 31. мај 2013. године, 01. јун – 31. август 2013. године). Одбор је такође размотрио Редован годишњи извештај Заштитника грађана за 2012. годину и Редован годишњи извештај Повереника за заштиту равноправностиза 2012. годину о чему је поднео извештаје са предлозима закључака Народној скупштини, који су усвојени у предложеном тексту.

- **Одбор за здравље и породицу** је, сагласно члану 229. Пословника Народне скупштине, размотрио шест информација, и то: Информацију о раду Министарства здравља за период јануар-јун 2012. године; Информацију о раду Министарства здравља за период јул-септембар 2012. године; Информацију о раду Министарства здравља за период октобар-децембар 2012. године; Информацију о раду Министарства здравља за период јануар- март 2013. године; Информацију о раду Министарства здравља за период април- јун 2013. године и Информацију о раду Министарства здравља за период јул- септембар 2013. године**.** Поред информација о раду министарства, сагласно члану 237. Пословника Народне скупштине, Одбор је размотрио два годишња извештаја о раду Здравственог савета Србије и поднео два предлога закључка Народној скупштини: Редован годишњи извештај о раду Здравственог савета Србије за 2011. годину, и утврдио Предлог закључка који је доставио Народној скупштини на разматрање и одлучивање (Редован годишњи извештај о раду Здравственог савета Србије подноси се Народној скупштини на основу члана 155. став 6. Закона о здравственој заштити); Редован годишњи извештај о раду Здравственог савета Србије за 2012. годину, акт 18 Број:02-986/13 од 12.03.2013.године. Здравствени савет Србије, сагласно члану 155. став 6. Закона о здравственој заштити, поднео је Народној скупштини годишњи извештај о раду. Након разматрања, Одбор је сагласно члану 237. Пословника Народне скупштине, утврдио Предлог закључка који је са извештајем поднео Народној скупштини.

- **Одбор за заштиту животне средине** је, на основу члана 229. Пословника Народне скупштине, размотрио осам информација: Информацију о раду Министарства природних ресурса, рударства и просторног планирања за период август-октобар 2012. године; Информацију о раду Министарства енергетике, развоја и заштите животне средине за период август-октобар 2012. године; Информацију о раду Министарства природних ресурса, рударства и просторног планирања за период новембар-децембар 2012. и јануар 2013. године; Информацију о раду Министарства енергетике, развоја и заштите животне средине за период новембар и децембар 2012. и јануар 2013. године; Информацију о раду Министарства природних ресурса, рударства и просторног планирања за период фебруар-април 2013. године; Инфoрмацију о раду Министарства енергетике, развоја и заштите животне средине за период фебруар-април 2013. године; Информацију о раду Министарства природних ресурса, рударства и просторног планирања за период мај-јул 2013. године; Информацију о раду Министарства природних ресурса, рударства и просторног планирања за период август-октобар 2013. године. Одбор је размотрио и пет извештаја: Годишњи извештај Агенције за заштиту животне средине – Резултати испитивања квалитета површинских и подземних вода за 2011. годину; Извештај Владе о стању животне средине у Републици Србији за 2011. годину; Извештај о стању квалитета ваздуха у Републици Србији за 2011. годину; Извештај о стању земљишта у Републици Србији за 2011. годину, природна и биолошка разноврсност и субјекти система заштите животне средине, као и Извештај Владе о управљању отпадом на територији Републике Србије, који је саставни део Извештаја о стању животне средине у Републици Србији.

- **Одбор за европске интеграције**  је размотрио пет извештаја Владе Републике Србије, и то: Извештај о спровођењу трећег измењеног и допуњеног Националног програма за интеграцију Републике Србије у Европску Унију (НПИ), за четврто тромесечје 2012. године (октобар-децембар 2012. године), Други и Трећи изештај о спровођењу Акционог плана за испуњавање препорука Европске комисије садржаних у Годишњем извештају о напретку Републике Србије у процесу европских интеграција за 2012. годину, Извештај о усвајању Националног програма за усвајање правних тековина Европске уније (2013-2016), Извештај о спровођењу Националног програма за усвајање правних тековина Европске уније (НПАА), за прво и друго тромесечје 2013. године, као и две информације: Информацију о преговарачкој структури за вођење преговора о приступању Републике Србије Европској унији и Информацију о досадашњем току скрининга (процес спровођења аналитичког прегледа и оцене усклађености прописа Републике Србије са правним тековинама Европске уније) и о формирању преговарачког тима. На седници Одбора одржаној 17. октобра 2013. године, шеф Делегације Европске уније у Србији, амбасадор Мајкл Давенпорт представио је Одбору Извештај Европске комисије о напретку Србије за 2013. годину.

- **Одбор за контролу служби безбедности** је у складу са чланом 230. Пословника Народне скупштине (Поступак контроле над радом служби безбедности) размотрио и прихватио 13 извештаја: Извештај о раду Војнобезбедносне агенције од 1. јануара до 1. октобра 2012. године; Извештај о раду Безбедносно-информативне агенције за период јануар - септембар 2012. године; Извештај Безбедносно-информативне агенције о стању безбедности у Републици Србији; Извештај о раду Војнообавештајне агенције од 1.01. – 1. 10. 2012. године; Извештај о раду генералног инспектора ВБА и ВОА за 2011. годину; Извештај о раду генералног инспектора ВБА и ВОА за 2012. годину; Извештај о раду Безбедносно-информативне агенције за период 1.10.2012. до 31.03.2013. године; Извештај Безбедносно-информативне агенције о стању безбедности у Републици Србији; Извештај о раду Војнобезбедносне агенције за период 1. октобар 2012. године до 1. априла 2013. године; Извештај о раду Војнообавештајне агенције за период 01.10.2012. године до 31.03.2013. године; Извештај о раду Безбедносно-информативне агенције за период 01.04.2013. до 30.09.2013. године; Извештај Безбедносно-информативне агенције о стању безбедности у Републици Србији; Извештај о раду Војнобезбедносне агенције од 1. априла до 1. октобра 2013. године. Одбор је у складу са чланом 97. став 3. Закона о тајности података размотрио и прихватио Годишњи извештај о активностима у спровођењу и контроли примене Закона о тајности података за 2012. годину, који је поднело Министарство правде и државне управе. Одбор је у складу са чланом 16. став 2. алинеја пета Закона о основама уређења служби безбедности Републике Србије и чланом 66. став 1. алинеја пета Пословника Народне скупштине размотрио и прихватио Извештај о ревизији Годишњег финансијског извештаја Безбедносно-информативне агенције за 2012. годину. Одбор је на седници одржаној 26. октобра 2012. године утврдио План рада Одбора за период октобар-децембар 2012. године, а на седници одржаној 29. марта 2013. године План рада Одбора за 2013. годину.

 - **Одбор за права детета** је размотрио Редован годишњи извештај Заштитника грађана за 2012. годину о чему је поднео Народној скупштини извештај са Предлогом закључка. Народна скупштина је усвојила предложени закључак. Одбор је 18. децембра 2012. године усвојио План рада за 2013. годину.

**4.3.** Одбори су давали **мишљења**, доносили **решења и препоруке,** утврђивали **листе кандидата** и **предлоге одлука** у оквиру изборне функције и то:

 - **Одбор за уставна питања и законодавство** је на основу члана 15. Закона о поступку пред Уставним судом и правном дејству његових одлука којим је утврђено да Уставни суд, поводом иницијатива за оцену уставности закона, односно уставности и законитости другог прописа и општег акта који доноси Народна скупштина, може да, пре покретања поступка, затражи мишљење од Народне скупштине. Одбор је разматрао иницијативе и предлоге за покретање поступка за оцењивање уставности и законитости одредаба појединих закона, које је достављао Уставни суд Републике Србије на одговор и мишљење. О размотреним захтевима Одбор је Уставном суду доставио 30 одговора, односно мишљења. Одбор је поднео Народној скупштини Предлог за доношење аутентичног тумачења члана 2. алинеја друга Закона о Агенцији за борбу против корупције („Службени гласник РС“, бр. 97/08, 53/10, 66/11- УС и 67/13-УС), и Предлог за доношење аутентичног тумачења члана 22. став 1. тачка 1) и члана 29. став 5. Закона о јавним предузећима („Службени гласник РС“, број 119/12).

 - **Одбор за административно-буџетска и мандатно-имунитетска питања** јеу оквиру делокруга рада који се односи на престанак мандата народног посланика и попуну упражњеног посланичког места, размотрио: 54 оставке поднете на функцију народног посланика у складу са чланом 88. став 1. тачка 2. Закона о избору народних посланика, 6 захтева за престанак функције народног посланика у складу са чланом 88. став 1. тачка 5. Закона о избору народних посланика о чему је поднео 25 извештаја Народној скупштини; 28 Одлука Републичке изборне комисије о додели мандата народних посланика ради попуне упражњених посланичких места у Народној скупштини о чему је поднео 28 извештаја Народној скупштини. У складу са чланом 9. став 2. тачка 1. Закона о Агенцији за борбу против копрупције, Одбор је утврдио предлог кандидата за члана Одбора Агениције за борбу против корупције, који је Народна скупштина прихватила. У складу са овлашћењима из члана 34. став 2. Закона о слободном приступу информацијама од јавног значаја и заштиту података о личности и члана 65. Пословника Народне скупштине, Одбор је: дао сагласност на Одлуку о раду Стручне службе Повереника за информације од јавног значаја и заштиту података о личности број 021-01-00066/2013 од 25. априла 2013. године; дао сагласност на Правилник о унутрашњем уређењу и систематизацији радних места у Служби Повереника за информације од јавног значаја и заштиту података о личности. У оквиру делокруга рада који се односи на доношење општих и појединачних аката којима се уређују питања статусног и материјалног положаја народних посланика и функционера које бира Народна скупштина, Одбор је донео: Одлуку о измени Одлуке о висини накнаде за рад у Високом савету судства; Одлуку о измени Одлуке о висини накнаде за рад у Државном већу тужилаца; Одлуку о распореду седења народних посланика и других лица у Великој сали у Дому Народне скупштине; Одлуку о разлозима и начину отказивања или промене трајања службеног путовања у иностранство; две одлуке о давању сагласности генералном секретару Народне скупштине за исплату једнократне помоћи запосленима у Народној скупштини (у 2012. и 2013. години). Одбор је донео и: 64 одлуке о новчаним казнама за изречене мере народним посланицима због повреде реда на седницама Народне скупштине у 2012. и 2013. години. У оквиру делокруга рада који се односи на давање мишљења за обављање друге јавне функције народних посланика и функционера које бира Народна скупштина, Одбор је донео: 40 позитивних мишљења за обављање друге јавне функције уз функцију коју врше, из члана 28. став 4. Закона о Агенцији за борбу против корупције; три позитивна мишљења за обављање другог посла или делатности уз функцију коју врши, из члана 30. Закона о Агенцији за борбу против корупције; једно позитивно мишљење за чланство у удружењу и органима удружења, из члана 34. став 3. Закона о Агенцији за борбу против корупције. Одбор је у складу са чланом 65. став 1. алинеја прва Пословника Народне скупштине, донео око 700 појединачних решења о остваривању статусних и материјалних права народних посланика и функционера које бира Народна скупштина.

 - **Одбор за правосуђе, државну управу и локалну самоуправу** је, у оквируизборне функције Народне скупштине, у 2012. години утврдио и упутио Народној скупштини на разматрање и усвајање три предлога одлука: Предлог одлуке о престанку функције јавног тужиоца у Вишем јавном тужилаштву у Ужицу; Предлог одлуке о престанку функције јавног тужиоца у Вишем јавном тужилаштву у Зајечару; Предлог одлуке о избору чланова Комисије за контролу извршења кривичних санкција из реда чланова или заменика чланова Одбора, коју Одбор предлаже на основу члана 278. Закона о извршењу кривичних санкција. Одбор је размотрио Предлог кандидата за члана Високог савета судства из реда професора правног факултета, који је поднела Заједничка седница декана правних факултета у Републици Србији. Одбор је, на основу Одлуке Народне скупштине о образовању Комисије за праћење спровођења Националног акционог плана за примену Резолуције 1325 Савета безбедности Уједињених нација - Жене, мир и безбедност у Републици Србији (2010-2015), одредио представника Одбора за члана те комисије. Одбор је, у 2013. години, утврдио и упутио Народној скупштини на разматрање и усвајање шест предлога одлука: Предлог одлуке о престанку функције јавном тужиоцу у Вишем јавном тужилаштву у Новом Саду; Предлог одлуке о престанку функције јавном тужиоцу у Апелационом јавном тужилаштву у Крагујевцу; Предлог одлуке о престанку функције јавним тужиоцима у основним јавним тужилаштвима; Предлог одлуке о престанку функције јавног тужиоца у Вишем јавном тужилаштву у Ужицу; Предлог одлуке о престанку функције јавног тужиоца у Вишем јавном тужилаштву у Зајечару; Предлог одлуке о избору члана Комисије за контролу извршења кривичних санкција. Одбор је размотрио и 11 предлога одлука о избору носилаца правосудних функција које су предложили Високи савет судства и Државно веће тужилаца, и то: три предлога одлука о избору судија који се први пут бирају на судијску функцију; Предлог одлуке о избору заменика јавног тужиоца; Предлог одлуке о избору председника Врховног касационог суда; Предлог одлуке о избору председника Управног суда; Предлог одлуке о избору председника Привредног апелационог суда; Предлог одлуке о избору председника Вишег прекршајног суда; Предлог одлуке о избору председника Апелационог суда у Београду; Предлог одлуке о избору председника Апелационог суда у Нишу; Предлог одлуке о избору председника Апелационог суда у Крагујевцу, као и Предлог за избор заменика Повереника за информације од јавног значаја и заштиту података личности и Предлог одлуке који је поднео Повереник за информације од јавног значаја и заштиту података о личности. Одбор је, у оквиру изборне функције, утврдио Мишљење о Предлогу одлуке о престанку функције председнику Врховног касационог суда, који је поднео Високи савет судства. Одбор је, такође, размотрио и предлоге осам овлашћених предлагача за избор чланова Одбора Агенције за борбу против корупције и о томе поднео извештај Народној скупштини, у складу са чланом 9. Закона о Агенцији за борбу против корупције. Одбор је, у складу са Националном стратегијом реформе правосуђа у периоду од 2013. до 2018. године, одредио два представника Одбора за члана и заменика члана Комисије за спровођење Националне стратегије реформе правосуђа.

 - **Одбор** **за финансије, републички буџет и контролу трошења јавних средстава** је утврдио и поднео Народној скупштини пет предлога одлука, и то: Предлог одлуке о избору председника и три члана Савета Државне ревизорске институције, на основу члана 19. Закона о Државној ревизорској институцији; Предлог одлуке о избору Савета гувернера Народне банке Србије, на основу члана 22. Закона о Народној банци Србије и члана 14. став 5. Закона о изменама и допунама Закона о Народној банци Србије; Предлог одлуке о избору директора Управе за надзор над финансијским институцијама, на основу члана 22. Закона о Народној банци Србије и члана 14. став 5. Закона о изменама и допунама Закона о Народној банци Србије; Предлог одлуке о избору председника, потпредседника и шест чланова Републичке комисије за заштиту права у поступцима јавних набавки, на основу члана 140. став 2. и члана 175. став 5. Закона о јавним набавкама и Предлог одлуке о избору члана Савета гувернера Народне банке Србије, на основу члана 22. Закона о Народној банци Србије.

 - **Одбор за образовање, науку, технолошки развој и информатичко друштво** је утврдио и поднео Народној скупштини шест предлога одлука, које је Народна скупштина прихватила, и то: два предлога одлука о разрешењу члана Националног савета за високо образовање; два предлога одлука о разрешењу члана Националног просветног савета; предлог одлуке о избору члана Националног просветног савета и предлог одлукеоизбору два члана Националног савета за високо образовање. Одбор је поднео Народној скупштинилисту кандидата за избор једног члана Националног просветног савета, са које је Народна скупштина, на седници одржаној 26. новембра 2013. године, изабрала члана Националног просветног савета. Одбор је на 31. седници одржаној 29. јануара 2014. године утврдио листу кандидата за избор једног члана Националног просветног савета, коју је доставио Народној скупштини. Народна скупштина није разматрала ову листу кандидата због распуштања Народне скупштине 29. јануара 2014. године.

 - **Одбор за културу и информисање** је спровео поступак за избор седам чланова Програмског одбора Радиодифузне установе Србије, који се бирају из реда народних посланика и након достављања листе од 12 кандидата предложених од стране Републичке радиодифузне агенције, утврдио Предлог одлуке за избор 19 чланова Програмског одбора. Народна скупштина је, на седници одржаној 29. децембра 2012. године, донела Одлуку о избору чланова Програмског одбора Радиодифузне установе Србије. Одбор је на основу члана 16. ст. 7. и 8. Закона о култури и члана 203. став 2. Пословника Народне скупштине, утврдио и поднео Народној скупштини Предлог одлуке о разрешењу члана Националног савета за културу. Народна скупштина је на Трећем ванредном заседању одржаном 20. фебруара 2013. године донела Одлуку о разрешењу члана Националног савета за културу.

 - **Одбор за здравље и породицу је у** оквиру изборне функције, а на основу Одлуке о образовању Комисије за контролу извршења кривичних санкција предложио кандидата, из реда чланова Одбора, за члана Комисије за контролу извршења кривичних санкција и предлог доставио надлежном Одбору.

**V**

**5.1.** Одборима је у периоду 31. мај 2012. – 29. јануар 2014.године достављено укупно **1694 представки, предлога и других писмена** које су поднели појединци, организације и удружења грађана, а које су надлежни одбори разматрали или су их секретари тих одбора, у договору са председницима одбора, упућивали надлежним органима на решавање, и то:

 - Одбор за правосуђе, државну управу и локалну самоуправу 678

 - Одбор зауставна питања и законодавство 238

 - Одбор за рад, социјална питања, друштвену укљученост

 и смањење сиромаштва 171

 - Одбор за здравље и породицу 170

 - Одбор за привреду, регионални развој, трговину,

 туризам и енергетику 83

- Одбор за просторно планирање, саобраћај,

 инфраструктуру и телекомуникације 81

- Одбор за образовање, науку, технолошки развој и

 информатичко друштво 67

- Одбор за људска и мањинска права и равноправност полова 47

- Одбор за права детета 33

- Одбор за одбрану и унутрашње послове 29

- Одбор за дијаспору и Србе у региону 21

- Одбор за културу и информисање 18

- Одбор за пољопривреду, водипривреду и шумарство 15

- Одбор за административно-буџетска и

 мандатно-имунитетска питања 10

- Одбор за контролу служби безбедности 8

- Одбор за заштиту животне средине 8

- Одбор за спољне послове 7

- Одбор за финансије 6

- Одбор за европске интеграције 4

**5.2. Разматрање иницијатива, предлога, представки и актуелних питања**

**- Одбор за одбрану и унутрашње послове** примио је 73 предлога и иницијатива.

- **Одбор за правосуђе, државну управу и локалну самоуправу** је размотрио захтев директора Агенције за борбу против корупције, којим је од Одбора „као надлежног за надзор над радом Агенције за борбу против корупције“ тражила изузеће четири члана Одбора Агенције за борбу против корупције у поступку покренутом за утврђивање да ли постоје разлози за разрешење директора Агенције за борбу против корупције због основане сумње да је повредила углед Агенције и несавесно вршила функцију.

- **Одбору за финансије, републички буџет и контролу трошења јавних средстава** је упућено 59 иницијатива, петиција, представки и предлога, од чега је 16 прослеђено Одбору путем мејла са сајта Народне скупштине (контакт форме). Све иницијативе, петиције, представке и предлози достављени су члановима и заменицима чланова Одбора;

- **Одбор за дијаспору и Србе у региону** је примио 21 поднесак, у форми иницијатива, петиција, представки и предлога. Свим странкама које су се Одбору обратиле упућен је одговор.

 - **Одбору за привреду, регионални развој, трговину, туризам и енергетику** су достављене 83 представке, које се у највећем броју случајева односе на спорне приватизације где су, пре свега, у току стечајни поступци и судски процеси. Одбор је заузео став да се представке, предлози и иницијативе не разматрају појединачно на седницама Одбора. Чланови Одбора су упознати са добијеним представкама, али их нису разматрали појединачно, већ проблемски приликом разматрања извештаја о раду министарстава и месечних извештаја Министарства финансија и привреде о раду Агенције за приватизацију. Већина представки је истовремено упућена и другим субјектима, као што су Влада, министарства и други. Приликом разматрања извештаја о раду министарстава, представницима министарстава су постављана питања и у вези добијених представки. На иницијативу Уније послодаваца Србије Одбор је одржао тематску седницу о проблемима привреде из угла послодаваца, 17. јула 2013. године.

- **Одбор за просторно планирање, саобраћај, инфраструктуру и телекомуникације** је размотрио Допис Републичке агенције за електронске комуникације (РАТЕЛ), којим се указује на текуће проблеме у пословању, након чега је Одбор упутио допис Влади и министарству надлежном за послове телекомуникација, како би приликом израде закона имали у виду изнете примедбе. Одбор је размотрио две петиције- Петицију групе мештана села Доњи Мажићи и Доњи Кучин за постављање асфалтне подлоге ка путу Прибој – Пријепоље, коју је потписало 48 мештана ових села у Општини Пријепоље и Петицију против укидања Републичке агенције за просторно планирање, коју је потписало 34 запослених у РАПП.

- **Одбор за образовање, науку, технолошки развој и информатичко друштво** је размотрио проблем даљег финансирања Комисије за акредитацију и проверу квалитета. Залагањем чланова Одбора (амандманским реаговањем на Предлог закона о буџету Републике Србије за 2013. годину) овај проблем је успешно решен; Одбор је, на седници одржаној 23. новембра 2012. године, одредио једног члана за учешће у Радној групи за спровођење пројекта „Подршка стручном образовању и обуци у затворским установама Србије“ чији је циљ, да се, уз помоћ ЕУ и Министарства правде и државне управе, успостави одржив и продуктиван систем образовања и обуке осуђеника у затворским установама Србије.

- **Одбор за Косово и Метохију** је упутио предлог Народној скупштини, да се образује анкетни одбор ради сагледавања утврђивања чињеница у вези са начином трошења буџетских средстава опредељених за АП Косово и Метохија од 2000. године до данас. Чланови Одбора су информисани о актуелним питањима: о досадашњем току дијалога са привременим институцијама самоуправе у Приштини, о примени договорених споразума са привременим институцијама самоуправе у Приштини (са посебним освртом на „ИБМ“) и о досадашњим активностима Тужилаштва за ратне злочине у процесу против Рамуша Харадинаја, пред Међународним кривичним трибуналом за бившу Југославију и евентуалној ревизији тог процеса, као и о осталим активностима у вези прикупљања доказа и процесуирања злочина почињених на територији КиМ.

- **Одбор за културу и информисање** јеимао низ активностииз делокруга свог рада у циљу решавања актуелних питања, као што су: одржавање састанка председнице Одбора и председника Одбора за административно-буџетска и мандатно-имунитетска питања са председником Националног савета за културу, у вези са решавањем материјалних и статусних питања чланова Савета; одржавање састанка чланова Одбора са представницима Новинског удружења Србије „Синос“ 11. фебруара 2013. године, на иницијативу председнице Удружења; одржавање састанка чланова Одбора са представницима Координационог одбора репрезентативних уметничких удружења, 10. децембра 2013. године, а поводом дописа Удружења музичких уметника Србије којим указују на нејасноће у Предлогу закона о буџету за 2014. годину и Иницијативе Координационог одбора репрезентативних уметничких удружења за измене и допуне Закона о доприносима за обавезно социјално осигурање; одржавање састанка са предстваницом Канцеларије тачке културног контакта Србије и представником Канцеларије за сарадњу са цивилним друштвом Владе Републике Србије, као и одржавање састанка са представницима гранског синдиката „Независност“.

- **Одбор за рад, борачка и социјална питања** је одржао две тематске седнице. На једној је обавио разговор са делегацијом Савета Европе на тему Презентације Европске социјалне повеље и механизма колективне жалбе и о разлозима за ратификовање Протокола о систему колективних жалби, а другу тематску седницу посветио је традиционално обележавању 3. децембра - Светског дана за права особа са инвалидитетом. Чланови Одбора су учествовали на Дечјој недељи, одржаној 7. октобра 2013. године у Дому омладине, на тему „Слушајте мама и тата, желим сестру или брата“. Чланови Одбора су одржали и састанак са Делегацијом Европског парламента-Поткомитет за људска права DROI 29. октобра 2013. године. Представници одбора су посетили Гимназију „Урош Предић“, 5. октобра 2013. године, у Панчеву - поводом обележавања 150 година Гимназије и праћења спровођења инклузивног образовања и ПУ „Дечја радост“, у Панчеву.

- **Одбор за здравље и породицу** је одржао четири тематске седнице, на којој су присуствовали бројни учесници, на следеће теме: Радиотерапијски третман онколошких пацијената у Србији;Информација Министарства здравља и Министарства пољопривреде, шумарства и водопривреде о здравственој исправности млека; Информација о замени здравствених књижица; Информисање Одбора о резултатима истраживања Европског здравственог потрошачког индекса за 2013. годину (Euro Health Consumer Index – EHCI 2013) - известиоци су били: Johan Hјertqvist, председник Health Consumer Powerhouse и Arne Björnberg, извршни директор пројекта „EHCI“.

- **Одбору за заштиту животне средине** је координаторка алумни програма Београдског фонда за политичку изузетност презентовала Информацију о резултатима два истраживања о примени Закона о управљању отпадом, која су спроведена у 2012. години. Такође, председник Управног одбора Центра модерних вештина, информисао је Одбор о формирању Зелене групе (тематско окупљање народних посланика, повезивање народних посланика са експертима у овој области, континуирана сарадња са организацијама цивилног друштва које се баве екологијом). Одбор је једну седницу посветио и представљању Полазних основа за успостављање дијалога између цивилног друштва и Министарства енергетике, развоја и заштите животне средине Владе Републике Србије, акта који је предложило 58 удружења грађана. Одбор је остварио сарадњу са Мисијом ОЕБС-а у Републици Србији, те је средином септембра 2013. године, уз подршку Мисије ОЕБС-а, организован семинар у Сремским Карловцима на тему:“ Напредак и изазови у примени Архуске конвенције у Републици Србији“. Одбор је успоставио сарадњу и са мрежом архус центара у Републици Србији. Одбор сарађује и са УНДП-ом, који пружа подршку одржавању јавних слушања одбора и седница ван седишта. Одбор има добру сарадњу и са Европским покретом у Србији, који је за чланове Одбора организовао семинар посвећен преговорима за приступање Европској унији, посебно Поглављу 27.

- **Одбор за европске интеграције** је, поред редовних, имао и следеће активности: потпредседница Владе задужена за европске интеграције, информисала је Одбор о актуелним питањима у вези са тражиоцима азила из Србије у земљама ЕУ и о планираним активостима у вези са процесом европских интеграција; Одбор је упутио позиве одборима за европске послове Сената парламента Чешке Републике и Доњег дома холандског парламента.

**- Одбор за административно-буџетска и мандатно-имунитетска питања** је утврдио измене (ребаланс) Скупштинског буџета за 2012. и 2013. годину и утврдио Скупштински буџет за 2013. и 2014. годину, на предлог генералног секретара Народне скупштине.

- **Одбор за контролу служби безбедности** је реализовао три надзорне посете, у складу са Планом рада Одбора, и то: посету Војнобезбедносној агенцији 8. јула 2013. године; посету Безбедносно-информативној агенцији 10. јула 2013. године и посету Војнообавештајној агенцији 15. јула 2013. године. Одбор је одржао већи број састанака са представницима различитих институција из земље и иностранства.

**- Одбору за права детета** је достављено 39 представки, од чега је 30 представки прослеђено надлежним државним органима на поступање, о чему је обавештен подносилац; у разматрање нису узете четири представке због немогућности поступања. За разматрање је преостало пет представки. Такође, Одбор је једногласно заузео ставда ће Одбор извршити све обавезе које проистичу из Уговора о донацији који је Народна скупштина склопила са предузећем Нова Тел д.о.о. из Београда.

**VI**

Током IX Сазива Народне скупштине одржано је укупно **36 јавних слушања**.Поједини одбори су, на основу чл. 83. и 84. Пословника Народне скупштине, организовали **јавна слушања** на теме из делокруга свог рада, и то:

 **- Одбор за уставна питања и законодавство** јеорганизовао два јавна слушања: Прво јавно слушањена тему „Доношење Резолуције о законодавној политици“, одржано 2. априла 2013. године, у сарадњи са Немачким друштвом за интернационалну сарадњу (ГИЗ) и Друго јавно слушањена тему „Јавнотужилачка истрага, са освртом на упоредноправно искуство Савезне Републике Немачке“, одржано 18. априла 2013. године, у сарадњи са Немачком фондацијом за међународну правну сарадњу (ИРЗ).

 - **Одбор за спољне послове** је организовао јавно слушање на тему "Интеграциони процеси на евроазијском простору и перспективе за сарадњу са Србијом“, 25. новембра 2013. године.

 - **Одбор за правосуђе, државну управу и локалну самоуправу** је организовао јавно слушање на тему „Извештај Националног механизма за превенцију тортуре“, 26. јуна 2013.године.

 - **Одбор за дијаспору и Србе у региону** је организовао два јавна слушања: Прво јавно слушање одржано 14. фебруара 2013. године на тему: „Политичка и друга права Срба у региону“ и Друго јавно слушање, одржано 23. маја 2013. године на тему: „Србија и дијаспора – како унапредити сарадњу?“.

 - **Одбор за пољопривреду, шумарство и водопривреду** јеорганизоваојавно слушање на тему „Да ли је Србији потребна малина? “ које је одржано 7. октобра 2013. године.

- **Одбор за просторно планирање, саобраћај, инфраструктуру и телекомуникације** је организовао два јавна слушања: Прво јавно слушање на тему „Пројекат пловног пута Канал Морава“, одржано 24. јула 2013. године и Друго јавно слушање на тему „Дигитализација-Рационално коришћење фреквенцијског спектра“, одржано 12. новембра 2013. године.

- **Одбор за културу и информисање** је организовао три јавна слушања: Прво јавно слушање, на тему:„Медијске слободе – није време за ћутање“, одржано 28. јуна 2013. године, Друго јавно слушање на тему: „Модели финансирања културе у земљама Европске уније“, одржано 3. априла 2013. године и Треће јавно слушање, на тему: „Нацрт закона о јавном информисању и медијима“, одржано 5. априла 2013. године.

- **Одбор за здравље и породицу** је организовао јавно слушање на тему: „Нови стратешки правци у борби против дроге - једног од највећег зла данашњице“1. марта 2013. године**.**

- **Одбор за рад, социјална питања, друштвену укљученост и смањење сиромаштва је** организовао тријавна слушања: Два јавна слушања, на тему:„Годину дана од примене Закона о социјалној заштити“ одржана 24. јануара и 21. марта 2013. године и јавно слушање на тему: „Предлог закона о социјалном предузетништву и запошљавању у социјалним предузећима“, које је одржано 19. јуна 2013. године.

- **Одбор за људска и мањинска права и равноправност полова -** организовао је пет јавних слушања: Прво јавно слушање поводом Обележавања Међународног дана борбе против насиља над женама, на тему: „Борба против насиља у породици“, одржано 26. новембра 2012. године; Друго јавно слушање поводом обележавања Међународног дана људских права, на тему: „Извршавање пресуда Европског суда за људска права у случају Србије“, одржано 10. децембра 2012. године; Треће јавно слушање, на тему: „Улога Заштитника грађана и Повереника за информације од јавног значаја и заштиту података о личности у унапређењу људских права и разматрање потребе за унапређењем правног оквира“, одржано 18. марта 2013. године; Четврто јавно слушање, на тему: „Извештај Националног механизма за превенцију тортуре за 2012. годину, одржано 26. јуна 2013. године“ и Пето јавно слушање, на тему: „Национална имплементација препорука CEDAW комитета Уједињених нација и CAHVIO Конвенције Савета Европе (Истанбулска конвенција)“, одржано 3. децембра 2013. године.

 - **Одбор за привреду, регионални развој, трговину, туризам и енергетику** је организовао три јавна слушања: Прво јавно слушање, на тему: „Стање и перспективе предузећа металске индустрије Србије“, одржано 20. новембра 2012. године; Друго јавно слушање на тему: „Енергетска ефикасност као могућност развоја Србије“, одржано 19. октобра 2013. године и Треће јавно слушање на тему: „Женско предузетништво у Србији“ одржано 26. новембра 2013. године.

- **Одбор за образовање, науку, технолошки развој и информатичко друштво је** организовао тријавна слушања: Два јавна слушања на тему: ,,Расправа о Стратегији образовања у Републици Србији до 2020. године'', одржана 28. новембра и 12. децембра 2012. године и јавно слушање на тему: „Нострификација диплома“ одржано 7. марта 2013. године.

- **Одбор за заштиту животне средине** је организовао пет јавних слушања: Прво јавно слушање, на тему:„Утицај генетички модификованих организама (трансгена) на животну средину и здравље“, одржано 13. новембра 2012. године; Друго јавно слушање на тему: “Утицај генетички модификованих организама (трансгена) на животну средину и здравље“, одржано 6. фебруара 2013. године; Треће јавно слушање на тему: “Област заштите животне средине као међуресорна надлежност, процедуре контроле примене прописа и надзор над процесом изречених прекршајних казни“, одржано 30. септембра 2013. године; Четврто јавно слушање на тему: “Национални приоритети за међународну финансијску помоћ за период 2014-2017. године, са пројекцијом до 2020. године", одржано 4. новембра 2013. године и Пето јавно слушање на тему: “NATURA 2000 У СРБИЈИ 2013." одржано 2. децембра 2013. године.

- **Одбор за европске интеграције** је организовао јавно слушање на тему: „Акциони план за испуњавање препорука Европске комисије садржаних у Годишњем извештају о напретку Републике Србије у процесу европских интеграција за 2012. годину“, које је одржано 18. фебруара 2013. године.

**- Одбор за права детета** је организовао је три јавна слушања: Прво јавно слушање на тему: „Заштита деце од злоупотребе на Интернету“, одржано 17. новембра 2012. године; Друго јавно слушање на тему: „Улагање у образовање у раном детињству“, одржано 9 априла 2013. године и Треће јавно слушање, на тему: „Представљање Посебног извештаја Повереника за заштиту равноправности о дискриминацији деце у Србији“, одржано 19. новембра 2013. године.

**VII**

Одбори су ималиниз **других активности**, и то:

 - **Одбор за одбрану и унутрашње послове**,односночланови Одбора одржали одржали су већи број састанака са представницима међународних и домаћих организација и удружења, међу којима су: састанак са делегацијом Националне гарде Охаја коју је предводила командант Националне гарде Охаја генерал мајор Дебора Ешенхурст, 3. септембра 2012. године; састанак са експертским НАТО тимом за пројекте изградње интегритета, 20. септембра 2012. године; заједнички састанак председника Одбора за одбрану и унутрашње послове и председника Одбора за контролу служби безбедности са председавајућом Заједничке комисије за одбрану и безбедност Парламентарне скупштине Босне и Херцеговине, у организацији Центра за контролу стрељачког и лаког наоружања у Југоисточној и Источној Европи (СЕЕСАЦ) 26. септембра 2012. године; заједнички састанак чланова Одбора за одбрану и унутрашње послове, Одбора за спољне послове, Одбора за европске интеграције и Одбора за Косово и Метохију са делегацијом Парламентарне скупштине НАТО – члановима Одбора за цивилну димензију безбедности, 1. октобра 2012. године; састанак са послаником британског парламента баронесом Моли Мичер, о могућој подршци Србије новој глобалној иницијативи за измену законодавства и сузбијању трговине наркотицима, 22. маја 2013. године; заједнички састанак представника Одбора за одбрану и унутрашње послове, Одбора за спољне послове, Одбора за европске интеграције и Одбора за Косово и Метохију са делегацијом Политичког одбора Парламентарне скупштине НАТО, 27. маја 2013. године; састанак са Томом МекКејном (Tom McKane), директором Сектора за безбедносну политику Министарствa одбране Велике Британије, 30. октобра 2013. године; заједнички састанак Одбора за контролу служби безбедности и Одбора за одбрану и унутрашње послове са председником Одбора за безбједност Народне скупштине Републике Српске, 18. новембра 2013. године; састанак са Виталијем Маринуцом, министром одбране Републике Молдавије, 4. децембра 2013. године.

**- Одбор за правосуђе, државну управу и локалну самоуправу**,односно чланови Одбора одржали су: 18. септембра 2012. године састанак са делегацијом Канцеларије за демократске институције и људска права ОЕБС (на иницијативу шефа посматрачке мисије) ради представљања Коначног извештаја Ограничене мисије за посматрање председничких и парламентарних избора одржаних 6. и 20. маја 2012. године Канцеларије за демократске институције и људска права ОЕБС и препорука које Извештај садржи; 5. новембра 2012. године састанак са амбасадором НАТО за питања изградње интегритета; 19. новембра 2012. године састанак са делегацијом Парламента Краљевине Шведске која је била у посети Народној скупштини; 19. новембра 2012. године састанак са представницима Мисије ОЕБС-а и УСАИД-а у Србији, на коме су представници ових међународних организација изразили спремност Мисије ОЕБС-а у Србији да, у оквиру пројекта Мисије ОЕБС „Промовисање добре управе кроз јачање механизма јавне одговорности и учешћа грађана“, члановима и стручној служби Одбора за правосуђе, државну управу и локалну самоуправу, пруже подршку у процесуирању извештаја независних регулаторних тела, унапређењу механизма јавних слушања, као и друге неопходне мере, а све у циљу јачања и унапређења надзорне улоге Народне скупштине и самог Одбора; 26. новембра 2013. године састанак са делегацијом Мониторинг комитета Парламентарне скупштине савета Европе; 15. априла 2013. године, заједно са представницима других одбора Народне скупштине, састанак са делегацијом групе експерата Савета Европе за борбу против трговине људима (GRETA), која је била у евалуационој посети Србији. Председник Одбора је присуствовао састанцима са представницима УСАИД-а организованим у вези са подршком коју ће ова организација пружати у јачању капацитета Одбора у вршењу надзорне функције Народне скупштине.

- **Одбор за уставна питања и законодавство** учествовао је у остваривању неколико пројеката који имају за циљ унапређивање законодавног поступка, квалитета израде прописа, изградњу целовитог правног система и коришћење искустава законодавства ЕУ. Посебно се истичу пројекти са: Канцеларијом за демократске институције и људска права из Варшаве (ОДИХР), Мисијом ОЕБС-а у Србији, Немачким друштвом за интернационалну сарадњу (ГИЗ), Немачком фондацијом за међународну правну сарадњу (ИРЗ), УСАИД Србија и УНДП. У оквиру сарадње Одбора и Канцеларије за демократске институције и људска права из Варшаве (ОДИХР/ОЕБС), уз подршку Мисије ОЕБС-а у Србији, одржане су четири радионице на којима су учествовали представници свих учесника у законодавном поступку, као и институција које спроводе, или прате спровођење прописа. Чланови одбора учествовали су и на радионицама на следеће теме: „Надзорна улога парламента и његова улога у доношењу бољих прописа“, 19. и 20. новембра 2012. године; „Праћење примене и процена закона (еx post анализа)“, 22. и 23. априла 2013.године; „Консолидација и хармонизација закона“, 17. и 18. јуна 2013. године; израда мапе пута за регулаторну реформу у Републици Србији, са препорукама за унапређење законодавног поступка и квалитета израде прописа, 27. и 28. новембра 2013. године. Доношење Мапе пута резултат је сарадње Одбора и ОДИХР-а, која је започета израдом документа под називом "Процена законодавног поступка и квалитета израде прописа у Републици Србији".

 - **Одбор за Косово и Метохију**, односно председник и чланови Одбора одржали су већи број састанака, међу којима су: састанак са амбасадором Белорусије у Републици Србији, 6. марта 2013. године; састанак са амбасадором Краљевине Холандије у Републици Србији, 14. марта 2013. године; састанак са делегацијом Парламентарне скупштине НАТО-а, 27. маја 2013. године и састанак са делегацијом Групе пријатељства са земљама западног Балкана Француског Сената, 17. септембра 2013. године.

- **Одбор за здравље и породицу**,односно председник и чланови Одбора одржали су већи број састанака, међу којима су: састанак са делегацијом Одбора за здравље Парламента Републике Чешке, 8. априла 2013. године;састанак са посланицом немачког Бундестага госпођом Инге Хегер, чланицом Одбора за одбрану и пододбора за разоружање, 9. априла 2013. године. Тема разговора односила се на здравствене последице употребе муниције са осиромашеним уранијумом, коришћене у последњем рату НАТО снага против Савезне Републике Југославије, а у циљу информисања светске јавности; састанак са бароницом Моли Мичер, посланицом Горњег дома британског парламента, председницом Парламентарне радне групе за реформу политике борбе против наркотика, и сарадницима, 23. маја 2013. године исастанак са делегацијом Одбора за животну средину, јавно здравље и безбедност хране Европског парламента, 29. октобра 2013. године.

 - **Одбор за образовање, науку, технолошки развој и информатичко друштво** је на седници одржаној 1. новембра 2012. године, размотрио проблем даљег финансирања Комисије за акредитацију и проверу квалитета. Залагањем чланова Одбора (амандманским реаговањем на Предлог закона о буџету за 2013. годину) овај проблем је успешно решен. У циљу побољшања међусобне сарадње, Одбор је одржао седницу са Одбором за образовање, науку, културу и информисање Народне скупштине Републике Српске 11. јануара 2014. године у Народној скупштини.

- **Одбор за људска и мањинска права и равноправност полова**, односнопредседник Одбора одржали су већи број састанака са представницима међународних и домаћих организација и удружења, међу којима су: састанак са представницима БФПЕ, 30. августа 2012. године, у циљу упознавања са наставком (друга фаза) Пројекта „Жене за демократију и једнакост - веће учешће жена у доношењу политичких одлука и делотворне примене политика једнаких шанси”; састанак са представницима УНДП-СЕЕСАЦ 30. августа 2012. године; састанак са представницима ОЕБС, 20. септембра и 24. октобра 2012. године, на тему наставка сарадње Народне скупштине и ОЕБСа у вези са питањима унапређења и заштите људских и мањинских права и равноправности полова у Србији; састанак са представницима УСАИДа, 24. октобра 2012. године; састанак са г-ђом June Zeitlin, представницом председавајућег ОЕБС за питања родне равноправности, 4. децембра 2012. године; састанак са делегацијом Парламента Немачке 9. априла 2013. године; састанак са делегацијом Групе експерата Савета Европе за борбу против трговине људима (ГРЕТА), 15. априла 2013. године; састанак са делегацијом Саветодавног комитета Оквирне конвениције за заштиту националних мањина Савета Европе 30. маја 2013. године; састанак са делегацијом Одбора за национално јединство Парламента Мађарске 27. септембра 2013. године; састанак са делегацијом Поткомитета за људска права Европског парламента, 29. октобра 2013. године; састанак са делегацијом Мониторинг комитета Парламентарне скупштине Савета Европе, 26. новембра 2013. године; састанак са известиоцем Комитета за једнакост и недискриминацију Парламентарне скупштине Савета Европе Ференц Калмаром, 12. децембра 2013. године.

**- Одбор за дијаспору и Србе у региону**,односно председник и чланови Одбораодржали су већи број састанака, међу којима су: састанак са делегацијом Српског савеза српских удружења у Шведској, 2. октобра 2012. године; састанак са представницима Српског привредног друштва „Привредник“ из Хрватске, 17. октобра 2012. године; састанак са представницима Удружења писаца „Седмица“ из Франкфурта, 24. октобра 2012. године; састанак са представницима Напредног клуба, 31. октобра 2012. године; састанак са делегацијом Савеза српских друштава Словеније, 9. новембра 2012. године; састанак са председником Српског културног друштва „Просвјета“ из Беча, 7. марта 2013. године; састанак са председницом Конгреса српског уједињења и са председницом Матице Срба и секретаром Савета за Србе у региону, 13. маја 2013. године; састанак са делегацијом Мађарског парламента, члановима њиховог Одбора за национално јединство 27. септембра 2013. године.

- **Одбор за привреду, регионални развој, трговину, туризам и енергетику**, односно председница и чланови Одбора су имали низ састанака и обавили више разговора, међу којима су: разговор са представницима IRC Alfatec d.o.o. из Ниша, и представнике компаније PORR-WERNER&WEBER DOO за југоисточну Европу у Београду, 15. новембра 2012. године, на њихов захтев; разговор са представницима „Маки пласт“ ДОО из Прешева, 24. јануара 2013. године; разговор са представницима Београдског фонда за политичку изузетност, 6. априла 2013. године; разговор са потпредседником Асоцијације малих и средњих предузећа и предузетника Србије (АППС), 14. маја 2013. године; разговор са представницима синдиката предузећа „Керамика“ а.д., Младеновац, 28. маја 2013. године; разговор са председником Удружења грађана АНЛИ, 15. децембра 2013. године; разговор са представницима Удружења пословних жена Србије, 28. јануар 2014. године.

**- Одбор за финансије, републички буџет и контролу трошења јавних средстава** односно председница и чланови Одбора су имали низ састанака и обавили више разговора, међу којима су: састанак са представницима СИГМЕ, 13. децембра 2012. године; састанак са представницима УСАИД-а и НЦСЦ, 6. децембра 2012. године; састанак са представницима УСАИД-а и договор у вези са одржавањем Округлог стола „Ефикасна сарадња Народне скупштине и независних институција“, 25. фебруара 2013. године; састанак са делегацијом Одбора за буџет Европског парламента, 3. априла 2013. године, у вези са актуелном економском и политичком ситуацијом у Србији, европским интеграцијама и припремама државне управе Србије за апсорпцију предприступних фондова ЕУ у оквиру финансијског инструмента за период 2014 - 2020. године; састанак са члановима Одбора за економију, финансије и европске интеграције Скупштине Републике Македоније, у оквиру Регионалне мреже, 15. новембра 2013. године; састанак са председником Одбора за финансије и буџет и замеником председника Одбора за привреду Народне скупштине Републике Српске, у вези са јачањем међусобне парламентарне сарадње у оквиру Протокола о сарадњи Народне скупштине Републике Србије и Народне скупштине Републике Српске, потписаног 2007. године, одржан 18. новембра 2013. године. Одбор је одржао седницу са Одбором за економију, финансије и буџет Скупштине Црне Горе, 28. октобра 2013. године, на тему „Сарадња одбора са независним регулаторним телима у циљу ефикасније контроле трошења јавних средстава“.

**- Одбор за културу и информисање** односно председница и чланови Одбораодржали су 18. децембра састанак са представницима УСАИД-а. Одбор је одржао и седницу са Одбором за информисање Скупштине АП Војводине у Новом Саду на тему: Разматрање закључака Одбора за информисање Скупштине АП Војводине поводом Нацрта закона о јавним медијским сервисима и остваривање сарадње Одбора за културу и информисање Народне скупштине и Одбора за информисање Скупштине АП Војводине.

**- Одбор за административно-буџетска и мандатно-имунитетска питања** односно председник и чланови Одбораодржали су већи број састанака, међу којима су: састанак са члановима Одбора за имунитете, сукоб интереса, санкције и разматрање мандата Парламента Мађарске, 9. маја 2013. године и састанак са председником Административне комисије Народне скупштине Републике Српске у оквиру сарадње Народне скупштине Републике Србије и Народне скупштине Републике Српска, 18. новембра 2013. године.

 - **Одбор за контролу служби безбедности**, односно председница и чланови Одбора су имали низ састанака и обавили више разговора, међу којима су: састанак са Јаном Луенбергом, шефом Одељења за демократизацију Мисије ОЕБС у Србији, 21. септембра 2012. године; заједнички састанак председника Одбора за контролу служби безбедности и председника Одбора за одбрану и унутрашње послове са председавајућом Заједничке комисије за одбрану и безбедност Парламентарне скупштине Босне и Херцеговине, 26. септембра 2012. године; састанак са генералним директором Дирекције за проширење у Европској комисији, 1. новембра 2012. године. Састанку је присуствовао и Венсан Дежер, шеф делегације Европске уније у Србији; састанак са представницима Комитета СБ УН за борбу против тероризма, 20. марта 2013. године; састанак на иницијативу Делегације Европске уније у Србији ради прикупљања неопходних информација за припрему годишњег Извештаја Европске комисије о напретку Републике Србије, 2. априла 2013. године; састанак са Зораном Вујовићем, амбасадором Републике Србије у НАТО, 8. априла 2013. године; састанак са представницима Мисије ОЕБС у Србији и Школе националне одбране Војне Академије у вези са предлогом за увођење курса о надзору над сектором безбедности за народне посланике и запослене у Служби Народне скупштине, 13. септембра 2013. године; састанак са шефом Мисије ОЕБС у Србији амбасадором Петером Буркхардом, 20. новембра 2013. године. Поводом десет година од када је Војнобезбедносна агенција под новим именом представљена јавности, на свечаности уприличеној тим поводом одржаној 26. децембра 2013. године, директор Агенције у знак захвалности за подршку и помоћ ВБА у извршавању сложених и одговорних задатака, доделио је Одбору за контролу служби безбедности плакету Војнобезбедносне агенције.

 **- Одбор за заштиту животне средине** је имао низ састанака и тематских седница на којима су разматрана питања из делокруга Одбора, као што су: седница, на којој се разматрало питање здравствене исправности речне рибе (после велике медијске приче о тој теми, која је изазвала панику код грађана); седница на којој су разматрани примери добре праксе управљања отпадом у локалним самоуправама, на којој су присуствовали представници локалних самоуправа и великих регионалних депонија; две седнице на којима је разматран проблем повећане концентрације честица ПМ 10 у ваздуху у Обреновцу, на којима су присуствовали представници локалне самоуправе, великог загађивача Термоелектране „Никола Тесла“ из Обреновца, надлежног министарства и Агенције за заштиту животне средине; седница на којој су представљене Полазне основе за успостављање дијалога између цивилног друштва и Министарства енергетике, развоја и заштите животне средине Владе Републике Србије, акта који је предложило 58 удружења грађана. Одбор је од надлежног министарства затражио информацију о предузетим активностима, које су препоручене Закључком Одбора, донетим на седници одржаној 28. јуна 2013. године, у вези са подизањем пепела на јаловишту ТЕ „Никола Тесла“ у Обреновцу. Пракса одбора је да прати спровођење донетих закључака.

У складу са Архуском конвенцијом, коју је Република Србија ратификовала 12. маја 2009. године, доношењем Закона о потврђивању Конвенције о доступности информација, учешћу јавности у доношењу одлука и праву на правну жаштиту у питањима животне средине, у Пословник Народне скупштине унета је одредба, на основу које Одбор за заштиту животне средине може да омогући присуство, односно учешће представника грађана и удружења грађана на седници Одбора у расправи о одређеним питањима из области заштите животне средине. На основу ове одредбе, Одбор је установио сталну „зелену столицу“, на коју на свакој седници одбора, укључујући и седнице ван седишта Народне скупштине, позива представнике невладиних организација, према теми која се на одређеној седници разматра. Одбор обележава сваки важан датум, који се односи на заштиту животне средине и 2013. године је дао подршку акцији „Сат за нашу планету“, у којој су сат времена симболично угашена светла у Народној скупштини. 22. априла 2013. године одржан је Округли сто поводом Дана планете Земље, на тему „Утицај јавности на доношење закона“, у организацији Одбора за заштиту животне средине и Зелене посланичке групе, уз подршку Центра модерних вештина, Београдског фонда за политичку изузетност, Зелене иницијативе и „The Balkan Trust for Democrasy“. Одбор има сарадњу са Мисијом ОЕБС-а у Републици Србији, УНДП-ом, Европским покретом у Србији и са мрежом архус центара у Републици Србији.

 **- Одбор за права детета**,односно председник и чланови Одбора су посетили ОШ „Милан Петровић“ у Новом Саду, у оквиру обележавања Светског дана детета, 20. новембра 2012. године; председник Одбора је у циљу реализације Уговора о донацији који је Народна скупштина потписала са предузећем „НоваТел” д.о.о. из Београда, 21. децембра 2012. године посетио ОШ „Антон Скала“ из Београда и предао два рачунара и два штампача. Представници одбора присуствовали су и следећим догађајима: манифестацији у организацији Народне скупштине и „Деца Палилуле“, 12. октобра 2013. године, на тему „Креда црта маштом“; конференцији „Место за мене – деца на хранитељству у Србији”, 27. децембра 2013. године, на тему Учешће на конференцији „Место за мене – деца на хранитељству у Србији”; састанку са Делегацијом Европског парламента - Поткомитет за људска права DROI, 29. октобра 2013. Чланови Одбора су посетили и Гимназију „Урош Предић“, 5. октобра 2013. године, у Панчеву – поводом бележавања 150 година Гимназије и праћења спровођења инклузивног образовања и ПУ „Дечја радост“ у Панчеву. Том приликом представљен је програм рада са децом са сметњама у развоју, која су укључена у редовне групе у вртићу од стране представника ПУ „Дечја радост“ и Удружења „Велики Мали“.

- **Одбор за пољопривреду, шумарство** **и водопривреду** је успоставио сарадњу са Министарством пољопривреде, шумарства и водопривреде (Републичком дирекцијом за воде, Управом за шуме, Управом за пољопривредно земљиште, Управом за заштиту биља, Управом за ветерину, Дирекцијом за националне референтне лабораторије, Управом за аграрна плаћања), Министарством спољне и унутрашње трговине и телекомуникација, Министарством финансија, Министарством привреде, Министарством унутрашњих послова (Сектор за ванредне ситуације), Канцеларијом за европске интеграције Владе Републике Србије, Републичком дирекцијом за робне резерве и Привредном комором Србије. У 2013. години Одбор је имао сарадњу са следећим организацијама цивилног друштва: Европски покрет у Србији, Савез пољопривредних инжењера и техничара Србије, Удружење малинара „Српска малина“, Савез пчеларских организација Србије, Савет страних инвеститора и Алијанса за заједничко добро. Одбор је имао сарадњу са представницима дуванске индустрије (British American Tobacoo, Japan Tobacco International, Mонус, Philip Morris International) и са Велетржницом Београд д.о.о. Одбор је током 2013. године имао и сарадњу са УНДП-ом и УСАИД-ом.

- **Одбор за просторно планирање, саобраћај, инфраструктуру и телекомуникације** је успоставио сарадњу са: Министарством саобраћаја, Министарством грађевинарства и урбанизма; Министарством природних ресурса, рударства и просторног планирања; Министарством спољне и унутрашње трговине и телекомуникација; Републичком агенцијом за електронске комуникације; Републичком агенцијом за поштанске услуге; Републичком агенцијом за просторно планирање; Републичким геодетским заводом; Министарсвом пољопривреде, шумарства и водопривреде; Министарством енергетике, развоја и заштите животне средине; Министарством културе и информисања; Министарством просвете, науке и технолошког развоја; Министарством привреде; Републичком Радиодифузном агенцијом; Дирекцијом за водне путеве „Пловпут“; ЈП „Србија воде“; Удружењем капетана унутрашње пловидбе; Координационим тимом асоцијације Rotary клубова Македоније и Србије за јавно заступање идеје пловног пута Дунав - Морава - Вардар – Егеј; Институтом за архитектуру и урбанизам Србије – ИАУС; Сталном конференцијом градова и општина; Саобраћајним Институтом ЦИП; „Енергопројектом“ холдинг; Географским факултетом Универзитета у Београду; Саобраћајним факултетом Универзитета у Београду; Институтом за водопривреду „Јарослав Черни“;Еколошким покретом Општине Лазаревац, ЈП ПТТ саобраћаја Србија, Телекомом Србија а.д., Теленором д.о.о. VIP mobile d.o.o., ICOM d.o.o., ЕДБ Србије, ЈП Железнице.

**VIII**

**8.1. Одбор за европске интеграције** разматра предлоге закона и других општих аката са становишта њихове усклађености са прописима Европске уније (ЕУ); разматра планове, програме, извештаје и друге акте извршне власти из области придруживања ЕУ. Поред тога, Одбор одржава и развија билатералну и мултилатералну сарадњу са институцијама ЕУ, парламентарним одборима држава чланица ЕУ и са државама у региону Југоисточне Европе.

Стручну подршку члановима из делокруга Одбора пружају запослени у **Одељењу за европске интеграције**, који су, између осталог, за народне посланике – подносиоце предлога закона израдили **25 изјава, односно табела о усклађености** тих предлога закона са прописима ЕУ.

 У оквиру сарадње са Европским парламентом, другим институцијама ЕУ и билатералне сарадње са парламентима земаља чланица ЕУ, Одбор је имао низ активности, међу којима су:састанак са Делегацијом Специјалног одбора Европског парламента за организовани криминал, корупцију и прање новца (КРИМ), 16. јула 2012. године; разговор са известиоцем Европског парламента Јелком Кацином, који је у Србији боравио од 27. до 29. августа 2012. године; организовао одржавање Шестог интерпарламентарног састанка Европски парламент – Народна скупштина Републике Србије 27. и 28. септембра 2012. године и том приликом разговарано је са Делегацијом Европског парламента за односе са Албанијом, Босном и Херцеговином, Србијом, Црном Гором и Косовом о темама од значаја за процес европске интеграције Републике Србије, као што су борба против корупције, економска ситуација, односи између Београда и Приштине, регионална сарадња и претприступни фондови ЕУ (ИПА фондови); учешће чланова Одбора на 49. Конференцији одбора за европске послове земаља чланица ЕУ, 23-25. јуна 2013. године, у Даблину; учешће председнице Одбора на састанку председавајућих Конференције одбора за европске послове земаља чланица ЕУ (COSAC), 27-29. јануара 2013. године, у Даблину; учешће председнице и чланова Одбора на Седмом интерпарламентарном састанку ЕП-НСРС, 18-19. марта 2013. године у Бриселу; састанак са члановима Одбора за буџет Европског парламента, 3. априла 2013. године; састанак са делегацијом Европског економског и социјалног комитета, 10. априла 2013. године, у Београду; састанак са члановима Одбора за европске послове парламената Француске и Немачке, 11. априла 2013. године, у Београду; састанак са делегацијом Одбора за европске послове Парламента Данске, 25. септембра 2013. године у Београду; учешће председнице и чланова Одбора на 50. конференцији Одбора за европске послове земаља чланица ЕУ, 27-30. октобра 2013. године, у Виљнусу; састанак са делегацијом Комитета за људска права Европског парламента, 29. октобра 2013. године, у Београду; састанак са делегацијом Комитета за животну средину Европског парламента, 29. октобра 2013. године, у Београду; састанак са делегацијом Одбора за европске послове Сената Француске, 5. новембра 2013. године, у Београду.

 Чланови Одбора су такође учествовали на већем броју конференција и састанака регионалног карактера, као што је учешће на састанцима радне групе Парламентарне димензије Процеса сарадње у Југоисточној Европи (ПД ПСЈИЕ) и учешће на Седмој и Осмој Конференцији одбора за европске интеграције/послове парламената земаља које учествују у процесу стабилизације и придруживања (КОСАП).

 Одбору је на седници, одржаној 17. октобра 2013. године, шеф Делегације Европске уније у Србији, амбасадор Мајкл Давенпорт представио Извештај Европске комисије о напретку Србије за 2013. годину.

**8.2. Парламентарни одбор за стабилизацију и придруживање је** одржао Први састанак у Београду 15. новембра 2013. године, на коме су усвојени Пословник Парламентарног одбора и заједничка Декларација и Препоруке, које су у складу са чланом 7. Пословника Парламентарног одбора и чланом 125. Споразума о стабилизацији и придрживању, упућене Савету за стабилизацију и придруживање, као и институцијама Србије и Европске уније. Ово радно тело, састављено од 15 посланика Народне скупштине и 15 посланика Европског парламента, састаје се најмање два пута годишње.

**8.3.** У Народној скупштини је 1. јануара 2013. године, у сарадњи са Парламентом Грчке, почела реализација ***Twinning* пројекта** „Јачање капацитета Народне скупштине Републике Србије у процесу европских интеграција“, у трајању од 18 месеци.

 Пројекат има за циљ унапређење сарадње Народне скупштине и Владе, посебно у домену усклађивања законодавства са правним тековинама ЕУ, јачање административних капацитета и повећање нивоа професионализма, унапређење контролне функције Народне скупштине, као и ефективнију сарадњу са представницима медија и цивилног друштва. Сврха пројекта је јачање административних капацитета Народне скупштине, што доприноси бољем спровођењу реформи и преношењу добрих европских пракси у институционални и правни оквир Републике Србије. Спровођење пројектних активности се прати квартално (тромесечно).

 Пројекат има пет компоненти:

1. Јачање сарадње Народне скупштине и Владе у законодавном процесу;

2. Унапређење рада Народне скупштине у процесу доношења закона, посебно у домену хармонизације националних прописа са правним тековинама ЕУ;

3. Унапређење организационе структуре, интерних правила и рада у Народној скупштини и повећање нивоа професионализма у Народној скупштини;

4. Унапређење контролне улоге Народне скупштине, и одговарајуће сарадње са Владом и независним регулаторним телима;

5. Повећање транспарентности рада Народне скупштине и учешће цивилног друштва у парламентарним активностима и процесу одлучивања.

**IX**

**Одбор за спољне послове** је размотрио и усвојио **189 извештаја** о реализованим међународним парламентарним посетама и о учешћу представника Народне скупштине у раду међународних организација и парламентарних форума (укључујући и извештаје о учешћу у раду међународних парламентарних институција).

 Одбор је обавио **22 разговора** са новоименованим амбасадорима Републике Србије пре њиховог одласка на дипломатску дужност.

 Одбор је разматрао и све иницијативе **(укупно 113)** за парламентарне посете које су упућиване Народној скупштини и, у оквиру своје надлежности, доносио одговарајуће одлуке.

 Одбор је образовао **71 посланичку групу пријатељства** избором председника и чланова.

 У наведеном периоду председник или чланови Одбора имали су **седам посета** иностранству.

 На позив Одбора у званичној посети Републици Србији боравиле су две делегације: делегација Комитета за међународне послове Државне думе Федералне скупштине Руске Федерације, од 26 до 29. новембра 2012. године и делегација Одбора за спољну политику Парламента Данске, 18. марта 2013. године.

 Председник Одбора и/или чланови Одбора имали су **19 разговора** са страним парламентарним делегацијама или парламентарцима: делегацијом Норвешке у Парламентарној скупштини Савета Европе, посланицима Европског парламента, делегацијом Одбора за цивилну димензију безбедности ПС НАТО, делегацијом групе за билатералну сарадњу Народног представничког већа Републике Индонезије, делегацијом парламента Шведске и делегацијом Комитета за међународне послове Државне думе Федералне скупштине Руске Федерације, са делегацијом Одбора за европске послове Парламента Естоније, са делегацијом Одбора за европске послове Парламента Финске, са делегацијом Пододбора за партнерства Политичког одбора ПС НАТО, са делегацијом Парламента Аустралије, са делегацијом Одбора за спољну политику Парламента Данске, са председником ПССЕ Жан Клод Мињоном, са делегацијом ПГП са Србијом у Парламенту Велике Британије, са председником Парламента Словеније, са парламентарном делегацијом Канаде коју је предводио председник Сената Ноел Кинсела, са председницом Горњег дома Парламента Велике Британије Баронесом Д`Соуза, са парламентарном делегацијом Народне Демократске Републике Лаос, са посланицом Парламента Грчке Реном Дороу.

Одбор је 4. јула 2013. године био домаћин Трећег састанка представника одбора за спољне послове Србије, Хрватске, Босне и Херцеговине и Црне Горе.

 Председник Одбора и/или чланови Одбора имали су четири разговора са представницима страних држава и међународних организација и другим међународним партнерима.

**X**

Одбори Народне скупштине имали су већи број **међународних активности** које се односе на учешће председника и чланова одбора на међународним конференцијама и састанцима са представницима парламената других држава и међународних организација.

**- Одбор за уставна питања и законодавство**, почевши од Прве међународне конференције законодавних, односно одбора за правна питања, која је одржана у Београду, 17. и 18. фебруара 2013. године учествује у организацији и коопредседава са Одбором за правна питања немачког Бундестага међународним конференцијама одбора за правна питања. У периоду на који се односи овај извештај одржане су: Другa међународна конференција oдбора за правна питања, 3. октобра 2012. године, у Донауешингену, Савезна Република Немачка, на тему „Однос националног и европског законодавства“; Трећа међународна конференција oдбора за правна питања 30. јуна 2013. године, у Берлину, Савезна Република Немачка, на тему „Законодавни поступак – улога и задаци учесника“; Међународна конференција: “Улога парламента у процесу европских интеграција: Уставне и законодавне промјене“, Сарајево, Босна и Херцеговина, 29. и 30. октобар 2012. године. Делегација Одбора је учествовала и на Mеђународној конференцији за регулаторну реформу, која је одржана у Берлину, Савезна Република Немачка, 31. јануара и 1. фебруара 2013. године.

**- Одбор за одбрану и унутрашње послове**,односно делегација Одбора учествовала је на више међународних конференција и састанака, међу којима су: Интерпарламентарна конференција за Заједничку спољну и безбедносну политику и Заједничку безбедносну и одбрамбену политику Европске уније, 9. и 10. септембра 2012. године, у Пафосу, на Кипру; Конференција „Деценија операција подршке миру: југоисточна Европа – од корисника до произвођача безбедности“, 16. и 17. октобра 2012. године у Ракитију, Република Хрватска, у организацији Центра за безбедносну сарадњу RACVIAC; Семинар „Борба против корупције, организованог криминала и прања новца“, у Европском парламенту, у Бриселу, 4. и 5. марта 2013. године; Интерпарламентарна конференција за Заједничку спољну и безбедносну политику и Заједничку безбедносну и одбрамбену политику Европске уније, од 4. до 6. септембра 2013. године, у Виљнусу, Литванија.

**- Одбор за правосуђе, државну управу и локалну самоуправу**, односнопредседник и чланови Одбораимали су низ међународних активности, међу којима су: састанак са делегацијом Парламента Краљевине Шведске, 19. новембра 2012. године; састанак са делегацијом групе експерата Савета Европе за борбу против трговине људима (GRETA), 15. априла 2013. године; састанак са Јаном Роблек, известиоцем Светског удружења судија, на тему реформе правосуђа, 4. септембра 2013. године; састанак са председницима одбора за државну управу и локалну самоуправу и председницима одбора за заштиту животне средине парламената чланица ЕУ у Виљнусу, 24. и 25. новембра 2013. године, састанак чланова Одбора са делегацијом Мониторинг комитета Парламентарне скупштине Савета Европе, 26. новембра 2013. године; Регионална конференција „Охридска иницијатива – јачање 1325 заједнице у региону“ коју је реализовао Београдски фонд за политичку изузетност, уз подршку UN WOMEN, 11-12. маја 2013. године на Охриду; Регионална конференција: Популациони приоритети за 21. век, која је одржана у Уједињеним нацијама 1-2. јула 2013. године у Женеви, у организацији Популационог фонда Уједињених нација (УНФПА) и Економске комисије УН за Европу (УНЕЦЕ); 55. заседање Комитета за елиминацију дискриминације жена, ради представљања Другог и трећег периодичног извештаја о примени Конвенције УН о елиминисању свих облика дискриминације жена, 18. јула 2013. године, у Женеви.

**- Одбор за дијаспору и Србе у региону**,односнопредседник и чланови Одбораимали су низ међународних активности, међу којима су: састанак са делегацијом парламента Републике Румуније, 4. октобра 2012. године; посета Републици Македонији, на позив Демократске партије Срба у Македонији, ради присуства Свечаној академији, којом је обележен Свети Сава, национални и државни празник Срба у овој држави и разговарали са представницима српског народа, 27. и 28. јануара 2013. године; посета Вуковару, на позив Заједничког вијећа општина-Вуковар из Вуковара, Хрватска 22. новембра 2013. године ради упознавања са актуелном ситуацијом у граду, статусом и проблемима српске заједнице.

 - **Одбор за образовање, науку, технолошки развој и информатичко друштво**, односнопредседник и чланови Одбораимали су низ међународних активности, међу којима су: састанак са председником Одбора за образовање, науку и културу и председником Одбора за развој информатичког друштва, на позив председника Сеимаса Републике Литваније, 26. и 27. септембра 2013. године у Сеимасу Републике Литваније у Виљнусу; делегација Одбора, заједно са представником Одбора за европске интеграције, учествовала је на парламентарном семинару „Омладина и образовање на Западном Балкану“, 6. и 7. новембра 2013. године у Европском парламенту у Бриселу; састанак са председницом Одбора за образовање, науку, културу и информисање Народне скупштине Републике Српске 18. новембра 2013. године; седница Одбора са Одбором за образовање, науку, културу и информисање Народне скупштине Републике Српске, 11. јануара 2014. године у Народној скупштини.

- **Одбор за културу и информисање**, односнопредседник и чланови Одбораимали су низ међународних активности, међу којима су: седница Одбора са Подкомитетом за медије и информационо друштво Парламентарне скупштине Савета Европе на тему: Заштита медијских слобода у Европи и приоритети политике аудиовизуелних медија у Европи, 6. новембра 2013. године; на седници Одбора од 27. марта 2013. године успостављена је сарадња са Одбором за културу, уметност и медије Сената Парламента Републике Румуније;присуство Семинару о улози националних парламената у обезбеђивању јавног радиодифузног сервиса у земљама чланицама Савета Европе, у организацији Парламентарне скупштине Савета Европе, 15. октобра 2012. у Загребу; присуство на годишњем самиту Глобалног форума парламентарки, одржаном у Бриселу, у Европском парламенту од 27. до 29. новембра 2013. године; састанак са представницима УСАИД-а, у складу са планираним активностима УСАИД Пројекта одговорна власт (ЈРГА) и Пројекта за боље услове пословања (БЕП), 18. децембра 2013. годне.

- **Одбор за пољопривреду, шумарство и водопривреду** је одржао састанак са делегацијом Парламента Демократске Републике Конго, 8. марта 2013. године и састанак са делегацијом Одбора за животну средину, јавно здравље и безбедност хране Европског парламента, 29. октобра 2013. године.

- **Одбор за финансије, републички буџет и контролу трошења јавних средстава**, односнопредседник и чланови Одбораимали су низ међународних активности, међу којима су: Студијско путовање у Вашингтон, САД на тему „Транспарентност, ефикасност и одговорност у јавној потрошњи: Улога независних институција, извршне и законодавне власти у буџетском процесу САД“, 6-13. јула 2013. године; Конференција Регионалне мреже парламентарних одбора за економију, финансије и европске интеграције земаља Западног Балкана, на тему „Политика конкуренције“, 1-2 јуна 2013. године у Бечићима, Црна Гора; Друга конференција Регионалне мреже парламентарних одбора за финансије, економију и европске интеграције земаља Западног Балкана, 26.-28. октобра 2012. године, у Милочеру, Црна Гора; Регионална конференција парламентарних Одбора за економију, финансије и европске интеграције земаља Западног Балкана, на тему ,,Парламентарни надзор ИПА фондова“, 29-30 новембра 2013. године у Скопљу, Македонија; састанак посланика Народне скупштине Републике Српске и Народне скупштине Републике Србије на тему: „Енергетске инвестиције као предуслов за регионални развој на Западном Балкану, 22- 24 децембра 2013. године, на Јахорини, БиХ; студијска посета парламенту Словеније, на тему „Јачање надзорне улоге и јавности у раду Народне скупштине“, 11-14 новембра 2013. године, у Љубљани; студијска посета Парламенту Пољске и Канцеларији за јавне набавке, октобар 2012. године, Варшава, Пољска; састанк председника одбора за финансије парламената ЕУ, 24-25 фебруара 2013. године у Даблину, Ирска; Парламентарни семинар на тему „Економска криза и њен утицај на политике ЕУ и земље проширења“, у организацији Европског парламента, 25- 26. новембра 2013. године у Бриселу, Белгија; учешће на парламентарном форуму на тему „Јачање надзорне улоге парламента у сектору одбране и безбедности“, 1- 3. децембра 2013. године, у Будви, Црна Гора.

- **Одбор за Косово и Метохију** односно председник и чланови Одбора имали су низ међународних активности, међу којима су: састанак са амбасадором Белорусије у Републици Србији, 6. марта 2013. године; састанак са амбасадором Краљевине Холандије у Републици Србији, 14. марта 2013. године; састанак са делегацијом Парламентарне скупштине НАТО-а, 27. маја 2013. године; састанак са делегацијом Групе пријатељства са земљама западног Балкана Француског Сената, 17. септембра 2013. године.

**- Одбор за административно-буџетска и мандатно-имунитетска питања**, односно председник и чланови Одбора имали су низ међународних активности, међу којима су: присуство Светској конференцији о е-парламенту у организацији Интерпарламентарне уније (ИПУ) и Светског центра за информатичко-комуникационе технологије у парламентима, 13-15 септембра 2012 у Риму, Италија; студијска посета Парламенту Краљевине Шведске, на позив и у организацији Мисије ОЕБС-а, 30- 31 маја 2013. године; студијска посета грчком парламету у оквиру Твининг пројекта “Јачање капацитета Народне скупштине у процесу европских интеграција” који Народна скупштина реализује са Парламентом Грчке, 4-6 новембра 2013. године; састанак са члановима Одбора за имунитете, сукоб интереса, санкције и разматрање мандата Парламента Мађарске, 9. мај 2013. године; састанак са председником Административне комисије Народне скупштине Републике Српске у оквиру сарадње Народне скупштине Републике Србије и Народне скупштине Републике Српска, 18. новембар 2013. године.

- **Одбор за привреду, регионални развој, трговину, туризам и енергетику**,односно председник и чланови Одбора имали су низ међународних активности, међу којима су: састанак са амбасадором Исламске Републике Иран, 16. октобра 2012. године; разговор са Групом за билатералну сарадњу Народног представничког већа Републике Индонезије, 5. новембра 2012. године; састанак са, експертом из Ideas Центра из Женеве, у вези приступања Србије Светској трговинској организацији, 23. јануара 2013. године; учешће на регионалном семинару „Превазилажење изазова надзорне улоге скупштинских одбора“ у Бечићима, Црна Гора, од 24. до 26. априла 2013. године, у организацији Националног Демократског Института; учешће на Првом састанку чланова парламената држава потписница Уговора о оснивању Енергетске заједнице Југоисточне Европе, у Секретаријату Енергетске заједнице у Бечу, Аустрија, 4. јула 2013. године, у организацији Регионалног савета за сарадњу; разговор са делегацијом Сената Канаде, 10. септембра 2013. године; разговор са делегацијом Народне скупштине Републике Српске, 18. новембра 2013. године.

 - **Одбор за контролу служби безбедности**, односно председник и чланови Одбора имали су низ међународних активности, међу којима су: Конференција „Системи заштите тајних података у Србији, Словенији, Црној Гори и Босни и Херцеговини“ 11. октобра 2012. године у Београду, у организацији Канцеларије Савета за националну безбедност и заштиту тајних података и Одељења за демократизацију Мисије ОЕБС у Србији; Међународна конференција „Повезивање надлежних за надзор – процењивање и оснаживање надзора обавештајних служби у земљама западног Балкана“, Љубљана, 5. – 6. децембар 2012. године, у организацији Женевског центра за демократску контролу оружаних снага (DCAF); учешће на Међународном парламентарном форуму „Савремени парламентаризам и будућност демократије“, у Москви, 10. децембра 2012. године; састанак са представницима Комитета СБ УН за борбу против тероризма и Вилијам С. Инфантеом, сталним координатором Уједињених нација у Србији, 20. марта 2013. године; Први неформални састанак земаља Југо-источне Европе (ЈИЕ), Сплит - Република Хрватска, 24. до 25. септембар 2013. године; студијска посета Швајцарској Конфедерацији у организацији Мисије ОЕБС у Србији и Женевског центра за демократску контролу оружаних снага (DCAF), од 21. до 24. октобра 2013. године; учешће на 15. Цетињском парламентарном форуму, од 1. до 3. децембра 2013. године, Црна Гора, Будва.

- **Одбор за здравље и породицу**, односно председник и чланови Одбора имали су низ међународних активности, међу којима су: састанак са делегацијом Одбора за здравље Парламента Републике Чешке, 8. априла 2013. године; заједнички састанак са члановима Одбора за одбрану и унутрашње послове, Одбора за правосуђе, државну управу и локалну самоуправу, Одбора за људска и мањинска права и равноправност полова, Одбора за здравље и породицу и Одбора за права детета са делегацијом Групе експерата за сузбијање трговине људима ( ГРЕТА), 15. априла 2013. године; састанак са делегацијом Одбора за животну средину, јавно здравље и безбедност хране Европског парламента, 29. октобар 2013. године.

- **Одбор за рад, социјална питања, друштвену укљученост и смањење сиромаштва**, односно председник и чланови Одбора имали су низ међународних активности, међу којима су: Конференција председника одбора за социјална питања, на Кипру, 16-18. децембра 2012. године; Конференција председника одбора за социјална питања, у Даблину, Ирска, априла 2013. године; Конференција председника одбора за социјална питања, у Виљнусу, Литванија, 10-11. новембра 2013. године; разговор са делегацијом Савета Европе на тему Презентације Европске социјалне повеље и механизма колективне жалбе и о разлозима за ратификовање Протокола о систему колективних жалби, 6. новембра 2012. године; разговор са Ласлом Андором, комесаром ЕК за запошљавање, социјална питања и инклузију, на захтев Делегације ЕУ у Србији, 26. септембра 2013. године; разговор са Делегацијом Европског парламента, 29. октобра 2013. године.

- **Одбор за људска и мањинска права и равноправност полова**, односно председник и чланови Одбора су имали низ билатералних састанака у Народној скупштини и то: 4. октобра 2012. године, састанак са делегацијом Парламента Републике Румуније; 19. новембра 2012. године, састанак са делегацијом Парламента Шведске; 4. децембра 2012. године, састанак са гђом June Zeitlin, представницом председавајућег ОЕБС за питања родне равноправности; 9. априла 2013. године, састанак са делегацијом Парламента Немачке, 15. априла 2013. године, састанак са делегацијом Групе експерата Савета Европе за борбу против трговине људима (ГРЕТА); 30. маја 2013. године, састанак са делегацијом Саветодавног комитета Оквирне конвениције за заштиту националних мањина Савета Европе; 27. септембра 2013. године, састанак са делегацијом Одбора за национално јединство Парламента Мађарске; 29. октобра 2013. године, састанак са делегацијом Поткомитета за људска права Европског парламента; 26. новембра 2013. године, састанак са делегацијом Мониторинг комитета Парламентарне скупштине Савета Европе; 12. децембра 2013. године, састанак са известиоцем Комитета за једнакост и недискриминацију Парламентарне скупштине Савета Европе Ференц Калмаром. Председник и чланови Одбора су присуствовали на више међународних конференција и семинара, међу којима су: Међународна парламентарна конференција о роду и политици, у организацији ИПУ, 6-8. новембра 2012. године, Лондон; Парламентарни семинар у организацији Европског парламента «Заштита људских права и стање права жена и деце», 14. и 15. новембра 2012. године, Брисел; Конференција Парламентарне Скупштине Савета Европе „Људска права и спољна политика“, 13. и 14. децембра 2012. године, Торино; регионална конференција „Охридска иницијатива – јачање 1325 заједнице у региону“ коју је реализовао Београдски фонд за политичку изузетност, уз подршку UN WOMEN, 11-12. маја 2013. године, Охрид; регионална конференција: Популациони приоритети за 21. век, у Уједињеним нацијама, у организацији Популационог фонда Уједињених нација (УНФПА) и Економске комисије УН за Европу (УНЕЦЕ), 1-2. јула 2013. године, Женева; 55. заседању Комитета за елиминацију дискриминације жена, ради представљања Другог и трећег периодичног извештаја о примени Конвенције УН о елиминисању свих облика дискриминације жена, 18. јула 2013. године, Женева.

- **Одбор за заштиту животне средине**, односно председник и чланови Одбора имали су низ међународних активности, међу којима су: састанак председника одбора за заштиту животне средине и енергетике, , у оквиру парламентарне димензије ирског председавања Саветом Европске уније, 12-13. маја 2013. године у Даблину, Ирска; састанак председника одбора за заштиту животне средине и одбора за државну управу и локалне власти, у оквиру парламентарне димензије литванског председавања Саветом Европске уније, 24-25. новембра 2013. године у Виљнусу, Литванија; састанак са Катлин Сили, председницом Одбора за заштиту животне средине Мађарског парламента; састанак са Делегацијом Одбора за животну средину, јавно здравље и безбедност хране Европског парламента (ЕНВИ), 29. октобра 2013. године.

- **Одбор за права детета**, односно делегација Одбора присуствовала је Конференцији на тему „Висока конференција о правди за децу у Европи и централној Азији“ у организацији Европске комисије и Регионалне канцеларије УНИЦЕФ-а за средњу и источну Европу (СЕИ) и заједницу независних држава (ЗНД), 27. и 28. јуна 2013. године у Бриселу.

**XI**

Запослени у Сектору за законодавство активно су учествовали у активностима следећих **радних група и комисија**:

- Радне групе за израду Извештаја о раду Службе Народне скупштине за период од 11. јуна 2008. године до 29. фебруара 2012. године;

 - Радне групе за израду Плана интегритета Службе Народне скупштине;

- Радне групе за израду предлога кодекса понашања народних посланика;

- Радне групе за сачињавање извештаја о испуњености обавеза из Акционог плана за примену Стратегије за борбу против корупције за 2011. годину;

- Радне групе за израду брошуре „Пут закона“;

- Радне групе за израду брошуре ‘’Контролна функција Народне скупштине’’;

- Радне групе за израду брошуре о јавном слушању;

- Радне групе за израду брошуре“Јединствена методолошка правила за израду прописа“;

- Радне групе за израду брошуре на тему: „Делокруг рада Сектора за законодавство“;

- Радне групе за израду предлога акта о распореду седења народних посланика и других лица у сали за седнице Народне скупштине;

- Радне групе за израду предлога одлуке о поступању са тајним подацима;

- Радне групе за израду упутства о канцеларијском и електронском канцеларијском пословању у Народној скупштини;

- Радне групе за израду предлога упутства о канцеларијском пословању са тајним подацима;

- Радне групе за обезбеђивање услова за примену општих мера заштите тајних података;

- Радне групе за израду предлога упутства о уништавању тајних података у Народној скупштини;

- Радне групе за израду упутства за поступање у вези са иницијативама, петицијама, представкама и предлозима упућеним Народној скупштини;

- Радне групе за праћење примене процедура рада Народне скупштине и њених радних тела у систему е-парламента са Пословником Народне скупштине;

- Координационе радне групе Агенције за борбу против корупције за унапређење нормативног оквира у просвети;

- Радне групе за израду упутства о поступку упућивања на службено путовање;

- Радне групе за израду упутства за анализу предлога закона и других општих аката које доноси Народна скупштина за потребе рада Одељења за послове посланичких група;

- Уређивачког одбора Информативног билтена за запослене у Служби Народне скупштине;

- Уређивачког одбора Информативног билтена Народне скупштине „Кворум“-а.

- Жалбене комисије Народне скупштине;

- Стамбене комисије;

- Дисциплинске комисије;

- Жалбене комисије Државне ревизорске институције.

**XII**

**Библиотека Народне скупштине**

Током трајања IX сазива Народне скупштине, Библиотека Народне скупштине је остварила значајне резултате пружајући библиотечке и реферално-информатичке услуге:

- Библиотекари су одговорили на 1274 различита упита (публикације у фонду Библиотеке, информације на основу записника одржаних седница Народне скупштине, информације у вези са позитивним законодавством Републике Србије и предлозима закона у процедури, информације пружене приликом посета Библиотеци).

- У електронски каталог Библиотеке унете су 3643 библиографске јединице. Електронски каталог Библиотеке Народне скупштине је претражив преко сајта Народне библиотеке Србије (Виртуелна библиотека Србије) (<http://www.vbs.rs/scripts/cobiss?ukaz=BASE&bno=70189&id=1519423266941625>) и до 24. фебруара 2014. године садржи 7484 библиографске јединице.

- У читаоници Библиотеке у Дому Народне скупштине примљене су 263 посете.

- Истраживачи су израдили 29 компаративних истраживања, од којих једно проактивно и 28 по захтеву народних посланика и запослених у Служби Народне скупштине, 24 опште информације и 13 компаративних прегледа за прегледне информације које су израђене за потребе разматрања предлога закона у надлежним одборима. Компаративна истраживања су доступна на интернет страници Народне скупштине ([http://www.parlament.rs/народна-скупштина/организација-и-стручна-служба/библиотека-народне-скупштине.1505.html](http://www.parlament.rs/%D0%BD%D0%B0%D1%80%D0%BE%D0%B4%D0%BD%D0%B0-%D1%81%D0%BA%D1%83%D0%BF%D1%88%D1%82%D0%B8%D0%BD%D0%B0/%D0%BE%D1%80%D0%B3%D0%B0%D0%BD%D0%B8%D0%B7%D0%B0%D1%86%D0%B8%D1%98%D0%B0-%D0%B8-%D1%81%D1%82%D1%80%D1%83%D1%87%D0%BD%D0%B0-%D1%81%D0%BB%D1%83%D0%B6%D0%B1%D0%B0/%D0%B1%D0%B8%D0%B1%D0%BB%D0%B8%D0%BE%D1%82%D0%B5%D0%BA%D0%B0-%D0%BD%D0%B0%D1%80%D0%BE%D0%B4%D0%BD%D0%B5-%D1%81%D0%BA%D1%83%D0%BF%D1%88%D1%82%D0%B8%D0%BD%D0%B5.1505.html)).

- Одговорено је на 85 захтева за информацијама Европског центра за парламентарна истраживања и документацију (ЕЦПИД), а постављено је пет захтева за информацијама преко ЕЦПИД мреже парламентарних кореспондената.

- Обављани су послови претплате на службена гласила (5 наслова), електронску базу прописа (130 лиценци), дневне новине (16 наслова), недељнике (5 наслова) и стручне часописе (40 наслова). Библиотека је употпунила фонд куповином 24 нова наслова књига.

**XIII**

Чланови одбора и запослени у Сектору за законодавство активно су учествовали на више **семинара, конференција, радионица, округлих столова, студијских посета и манифестација**, међу којима су:

 - Семинар „Планирање'', у организацији Националног демократског института (НДИ), 5. јун 2012. године, Београд;

 - Семинар ,,Програм јачања законодавних и контролних капацитета Народне скупштине'', у организацији Народне скупштине и Вестминстерске фондације, 22. и 23. јун 2012. Нови Сад;

 - Радионица "Јавни наступ и комуникација", 22-23. јун 2012. године, у организацији Вестминстерске фондације и Центра за истраживање, транспарентност и одговорност (ЦРТА), Нови Сад;

 - Семинар „Преговарање“, у организацији НДИ, 25. јун 2012. године, Београд;

 - Семинар „Писање предлога пројеката'', у организацији НДИ, 17. јул 2012. године, Београд;

 - Семинар „ Јачање улоге Парламента у буџетском одлучивању и планирању'', у организацији УСАИД-а, 24. септембар 2012. године, Београд;

 - Конференција „У сусрет остваривању професионалних стандарда: Јачање улоге, побољшања квалитета рада и подстицање сарадње'', намењеној секретарима радних тела парламената, 25-28. септембар 2012. године, Сарајево;

 - Семинар Аспекти људских права у законодавном поступку, у организацији Владине Канцеларије за европске интеграције и Fridrich Ebert Stifung, 16. новембар 2012. године, Београд;

 - Семинар „Управљање ризицима и променама'', у организацији Вестминстерске фондације за демократију, 6 - 7. децембар 2012. године, Рума;

 - Радионица ,,Јавна слушања - смернице за спровођење и организовање јавног слушања'', у организацији Вестминстерске фондације за демократију, 11 - 12. децембар 2012. године, Београд;

 - Обука за запослене на тему „Заштита тајних података“, у организацији Канцеларије Савета за националну безбедност, 7. фебруар 2013. године, Београд;

 - Семинар: „Енергетска политика Европске уније и њен утицај на земље које приступају Европској унији“, у организацији Европског парламента, 21. фебруар 2013. године, Брисел;

 - Семинар: ,,Руковање тајним подацима'', у организацији Савета за националну безбедност, 22. фебруар 2013. године, Београд;

 - Округли сто „Ефикасна сарадња Народне скупштине и независних институција'', у организацији Агенције за међународни развој Сједињених Држава – Програм поделе власти (УСАИД), 26. фебруар, 20. март и 11. април, 25. септембар 2013. године, Београд;

 - Семинар: ,,Вештина организације и комуникација'', у организацији Вестминстерске фондације и Центра за истраживање, транспарентност и одговорност (ЦРТА), 8-9. март 2013. године, Сребрно језеро;

- Округли сто ,,Положај жена у Србији'', у организацији Женске парламентарне мреже, 19. март 2013. године, Београд;

 - Презентација ,,Анализе буџетских политика'', у организацији ПроКонцепта, 10. мај 2013. године, Београд;

 - Округли сто ,,Надзорна улога Народне скупштине Републике у поступку процесуирања извештаја Агенције за борбу против корупције'', у организацији УНДП-а, 10-11. мај 2013. године, Аранђеловац;

 - Округли сто „Законска регулатива и њена примена у области унапређења енергетске ефикасности“, у организацији Београдског фонда за политичку изузетност, 16. мај 2013. године, Београд;

 - Радионице у оквиру *Twinning* пројекта „Јачање капацитета Народне скупштине Републике Србије у процесу европских интеграција“, 13. фебруар; 20, 21, 23, 24. и 28 мај; 1-19, 24. и 27. јун; 9. и 10. јул; 10. и 11. септембар; 23. и 24. октобар; 28. и 29. новембар и 11. децембар 2013. године и 30. јануар 2014. године, Београд;

 - Семинар на тему европских интеграција у организацји НДИ, 30. и 31. маја 2013. године, Ечка;

 - Регионална конференција „Политика конкуренције“, у организацији Вестминстерске фондације за демократију, 1. и 2. јун 2013. године, Бечићи, Црна Гора;

- Семинар за запослене у Служби Народне скупштине, на тему европских интеграција - обука државних службеника у оквиру пројекта едукације о европским интеграцијама, у организацији НДИ, 6. и 7. јун 2013. године, Бања Ждрело;

 - Семинар о улози Народне скупштине у процесу преговарања о приступању ЕУ, у организацији Канцеларије за придруживање ЕУ, 12. и 13. јун 2013. године, Београд;

 - Програм стажирања у оквиру Регионалног програма за развој парламената западног Балкана, у организацији Националног Демократског Института и Народне скупштине (Нáроднá рада) Републике Словачке, 24-29. јун 2013. године, Братислава, Словачка;

 - Конференција „Грађанска права у Србији, улога Народне скупштине и независних институција“ поводом Европске године грађана, 4. јул 2013. године, Београд;

 - Округли сто ,,Представљање Националне стратегије за борбу против корупције у РС за период 2013 – 2018'', у организацији Министарства правде и државне управе и Привредне коморе Београд, 29. јул 2013. године, Београд;

 - Семинар „Писање прилога за Европску унију - усклађивање форме и садржаја“, у организацији Канцеларије за европске интеграције, 10. септембар 2013. године, Београд;

 - Конференција „Парламенти у Европи која се мења – грађани и представничке институције у модерном управљању'', 10. и 11. септембар 2013. године, Београд;

- Семинар о Европском суду за људска права, у организацији Парламентарне скупштине Савета Европе, 11-14. септембар 2013. године, Стразбур, Француска;

 - Округли сто „Изградња капацитета и јачање стручне службе парламента'', у организацији Фондације Конрад Аденауер, 14 – 17. септембар 2013. године, Београд;

 - Семинар „Напредак и изазови у примени Архуске конвенције у Републици Србији“, 16. септембар 2013. године, Еколошки центар Радуловачки, Сремски Карловци;

 - Округли сто „Међународна добра пракса у парламентарном надзору“, у организацији УСАИД-а, 18. септембар 2013. године, Београд;

 - Студијска посета Парламенту Словачке, у оквиру *Twinning* пројекта, 22-27. септембар, Братислава;

 - Консултативна радионица ,,Представљање Националне стратегије за борбу против корупције 2013-2018'', у организацији УНДП-а, за чланове ГОПАК-а и представнике Агенције за борбу против корупције, 30. септембар 2013. године, Аранђеловац;

 - Семинар за чланове Комисије за контролу извршења кривичних санкција, у организацији ОЕБС-а и Управе за извршење кривичних санкција, 3. октобар 2013. године, Београд;

 - Студијска посета Швајцарској „Начело одговорности у безбедносно-обавештајном систему Швајцарске“, у организацији Мисије ОЕБС у Србији и Женевског центра за демократску контролу оружаних снага (ДКАФ); од 21. до 24. октобра 2013. године, Женева и Берн;

- Завршни свеобухватни округли сто и представљање Мапе пута за регулаторну реформу која укључује конкретне активности за спровођење реформе законодавног процеда у Србији, 27. новембар 2013. године, Београд;

- Студијске посете Парламенту Грчке, у оквиру *Twinning* пројекта,1-5. јул; 4-6. новембар и 2-6. децембар 2013. године, Атина;

- Радионица: ,,Хоризонтални скрининг антикорупцијског законодавства'', у организацији Министарства правде и државне управе, 30. јануар 2014. године, Београд;

- Радионица ,,Како се доносе одлуке у Европској унији и Институције ЕУ'', 31. јануар 2014. године, Београд.

Помоћник генералног секретара

- руководилац Сектора за законодавство

 Мирјана Радаковић